ועדת הכלכלה, כנסת 20, פרוטוקול מספר 763, 2018-05-29 11:30

איתן כבל: שלום לכולם.

איתן כבל: בוקר טוב גברתי מנהלת הוועדה, היועץ המשפטי, דובר, חברי הכנסת, אורחים נכבדים, לעונג הוא לי, איזה ריח של אדמה.

איתן כבל: נראה שרובכם כבר מזמן לא באדמה.

איתן כבל: הכל דיבורים.

איתן כבל: רובכם כבר ראיתם אדמה כמו שאני רואה בגינה.

איתן כבל: ברשותכם, יש כאן חברים נכבדים משני המתרסים, אלה שהולכים לריב ואלה שהולכים לריב בצד השני אז ברשותכם, אני כבר אומר את זה בצורה מאוד מאוד ברורה: אם אתם רוצים, הרי בסוף אני אקבל החלטה, הרי ברור לכם, לא יעזור לאף אחד.

איתן כבל: כולכם מכירים אותי.

איתן כבל: אפשר לעשות את זה בטוב או ברע.

איתן כבל: מה אני צריך מכם?

איתן כבל: אני מכיר את הדיכוטומיה שמתקיימת כאן, היא לא חדשה.

איתן כבל: איך אומרים?

איתן כבל: משנת 87 שהגעתי למשרד החקלאות, עניין המועצות - כאילו לא השתנה כלום.

איתן כבל: אותו דבר.

איתן כבל: בונים מועצה חדשה, גם אומרים שצריך להחליף אותה ומשנים, קוראים לזה מועצה.

איתן כבל: .. הכל אנחנו מכירים.

איתן כבל: אז בבקשה, אני אשתדל שאף אחד לא יהיה מרוצה.

איתן כבל: זאת אומרת, נקודת המוצא שאין מצב שאני גורם למישהו לצאת ולהגיד: וואלה, ניצחנו.

איתן כבל: אין ניצחון פה.

איתן כבל: הנקודה היא למצוא את נקודת האיזון הנכונה שתיתן מענה, וזה נושא טעון, רגיש.

איתן כבל: אין כאן אף אחד שיכול ללכת עם הדגל ולצעוק: אני צודק בצורה מוחלטת.

איתן כבל: יש שאלות לכאן ולכאן.

איתן כבל: שר החקלאות, הממשלה היא הריבון.

איתן כבל: היא מביאה בפנינו את ההצעה שלה.

איתן כבל: אני כבר אומר, כמובן, שחברי הכנסת אינם חותמת גומי, בוודאי לא בוועדה הזאת.

איתן כבל: זה לא חדש פה לאף אחד שיושב כאן, בוודאי בנושאים הכלכליים שאנחנו עוסקים בהם.

איתן כבל: יחד עם זאת, אני רוצה להבהיר כאן שאנחנו נשקול את הדברים בשום שכל וגם אם נידרש לעשות שינויים כאלה ואחרים, אנחנו לא נהסס לעשות אותם.

איתן כבל: אני רוצה גם להבהיר, כדי שנדע גם את כללי המשחק היום: כללי המשחק, זה דיון ראשון בהצעת החוק.

איתן כבל: אנחנו היום נאפשר לכל אחד שירצה לשפוך את מררתו, יוכל לעשות זאת.

איתן כבל: בדיון הבא מתחילה ההקראה.

איתן כבל: אלה הנהלים בכל הצעת חוק שמונחת, אלה הכללים צוק בר.

איתן כבל: למרות השם היפהפה שלך, שם של טייס, צוק בר, אנחנו לא משנים כללים.

איתן כבל: אלה הכללים, הצעת חוק שמגיעה לדיון ראשון, ככה אני פועל על כל עניין ואז זה גם עושה את הדיון הבא, בהקראה, יותר פשוט וגם יותר ענייני גם אם הוויכוחים הם וויכוחים קשים ונוקבים.

איתן כבל: בסדר?

איתן כבל: איתן ברושי, בבקשה.

איתן ברושי: אדוני היושב ראש, חברי הכנסת, אני רוצה לומר פה במסגרת ההצעה לסדר בטרם הדיון, שבראשותך התקיים פה דיון מאוד רציני על משבר המים.

איתן ברושי: היה דיון מאוד דומה גם בוועדת הכספים עם חברינו גפני.

איתן ברושי: אני רוצה לומר לך שנכון לימים האחרונים וגם אתמול בערב, אין הובלה של הטיפול במשבר החמור של משק המים גם בהיבט הלאומי אבל גם בהיבט שלנו, של ההתיישבות והחקלאות, והמציאות שהכל תקוע על פערים בפיצוי, אין קיצוץ מרצון, אין פיצוי לקיצוץ, ואין גורם שמתכלל ומוביל את העניין.

איתן ברושי: התוצאה היא שלפי דעתי אנחנו כבר חודש עוד מעט – ב-1 במאי נכנס הקיצוץ לפועל ואין החלטה ואין מדיניות ואין מנהיגות.

איתן ברושי: אני קורא לך, כמי שהוביל פה דיון וגם סיכם אותו כולל שימוע לקיצוץ שלפי דעתי לא היה גורם ציבורי שאישר אותו, עם כל הכבוד למועצת המים, אני קורא לך להתערב ולנקוט בצעדים מידיים כדי להגיע להבנה עם האוצר על גובה הפיצוי, כדי לאפשר קיצוץ מרצון אחרת יהיה "פלאט" וזה מזיק, וגם כדי לעורר את הממשלה שנכשלה במדיניות שהיא הביאה למשבר וגם לא מביאה שום בשורה חדשה למשק המים הלאומי.

איתן ברושי: בקיצור, צריך אותך.

איתן כבל: תודה, תודה אדוני.

איתן כבל: אני מודיע לך שאני הודעתי על התערבותי.

איתן כבל: אני מתכוון – עוד היום אני אודיע לך ולגורמים, לראשי המערכות החקלאיות.

איתן כבל: אני הודעתי למשרד האוצר שיזמן אותי לדיון יחד אתם לאלתר עם הגורמים החקלאיים, ואמרתי להם שאם לא נקיים דיון נוסף פה בוועדה, זה נושא דרמטי שגם שנוי במחלוקת.

איתן כבל: גם בין אנשי המקצוע, ואני קורא חומרים שמגיעים אלי מהאנשים – איך אומרים?

איתן כבל: כל אחד בא עם הפרופסור שלו וההוכחה שלו.

איתן כבל: יש כאן שאלות שצריך לתת עליהן את הדעת.

איתן כבל: אין ויכוח ואין חולק שמדובר במשבר אבל צריך גם להחליט איך מתמודדים אתו, איך מטפלים בו באמת וכשעושים קיצוץ, למה עושים קיצוץ?

איתן כבל: איפה עושים קיצוץ?

איתן כבל: האם דין מי שיש לו איקס גידולים שמצליחים דינו כמי.

איתן כבל: ..

איתן כבל: עוד היום אדע לאן הדברים הולכים וברשות

איתן כבל: כם, אני אפתח את הדיון.

איתן כבל: אנחנו נעשה את זה כפי שאנחנו נוהגים לעשות – משרד החקלאות, צוק בר או צביקה מציג את החוק, וכשהוא מציג את החוק, איך אומרים?

איתן כבל: אפילו הדבוראים שומעים את הדבורים כשהם הולכים לרדות את הדבש.

איתן כבל: אף אחד לא מפריע, זו הצגה של הדברים.

איתן כבל: לאחר מכן, אני אאפשר גם לחברי הכנסת, גם לאורחים הנכבדים לומר את הדברים וכמובן אני לא אאפשר לחזור על הדברים של אחרים אלא אם כן הם התחייבו בבית שמראים אותם מדברים.

איתן כבל: מי שלא, אז נוותר על העניין הזה.

צביקה כהן: אני אעשה את זה קצר: אני סמנכ"ל השקעות במשרד, ולצורך הדיון אני נציג המשרד בהצעת החוק.

צביקה כהן: איתן, אני קודם כל מודה לך שקיבלת את מה שהשר ביקש, לקיים את הדיון בתיקון 10 לחוק המועצה.

צביקה כהן: אני לא רוצה להיכנס לפרטים, את זה אורי יעשה.

צביקה כהן: התיקון הזה הוא תיקון טכני – כשאני אומר "טכני" אז כועסים עלי אבל זה תיקון שיאפשר סך הכל למועצת הצמחים להתקין תקנות חדשות, תקנות היטלים, מה שלא הותקן בעשר השנים האחרונות.

צביקה כהן: רק דוגמה קטנה: בחוק היום כתוב שה-0.8, המגבלה של ההיטל, לא תגדל מהפדיון של השנה האחרונה.

צביקה כהן: טכנית, הפדיון של השנה האחרונה מגיע קצת אחרי השנה האחרונה ואנחנו לא יכולים לחשב אותו אז לכן, זה סתם תיקון אחד קטן וטכני שאנחנו רוצים שזה יהיה בשלוש השנים האחרונות חוץ מהשנה האחרונה.

צביקה כהן: זה סוג התיקון שאנחנו מבקשים, אדוני היושב ראש.

איתן כבל: אתה נשמע צנוע בבקשה.

צביקה כהן: נכון, אני תמיד צנוע, אתה מכיר אותי.

צביקה כהן: צר לי שהתיקון הזה מעורר הרבה אנשים ו"אגואים" וקשיים כאלה ואחרים.

צביקה כהן: אני מקווה שבסוף נקריא ונעביר את התיקון כדי שהמועצה תוכל לתפקד כמו שצריך.

איתן כבל: תודה צביקה חברי.

איתן כבל: בבקשה, צוק בר.

צוק בר: אני רק אשלים עוד כמה פרטים - -

איתן כבל: לא, אני לא רוצה שתשלים.

איתן כבל: אתה מציג את הפרטים.

איתן כבל: זה לא להשלים, זה להציג את החוק, מה התכלית הראויה?

צוק בר: הבנתי.

צוק בר: אני משמש כיו"ר מועצת הצמחים בתפקידי מטעם המשרד.

צוק בר: מהות התיקון הזה היא קודם כל לאפשר להתקין תקנות היטלים.

צוק בר: מכיוון שלאור כמה קשיים, שאחד מהם זה הצורך בחישוב לאחור של התקרה.

צוק בר: הדבר השני זה החובה שאם רוצים לעשות היטל שונה לכל מין ומין, חייבים להתייעץ עם וועדות משנה, ולא כמו ועדות משנה, לא היה צורך בהקמתן ואין ועדות משנה אז אחד התיקונים כאן הוא שכשרוצים לעשות היטל שונה לכל מין, אין חובה להתייעצות עם ועדת משנה.

צוק בר: הדבר הנוסף שבחוק נדרש לשם התקנות אישור של ועדת הכספים לאור זאת שיש כאן כמה וכמה שלבי אישור, גם מליאת המועצה, גם שני השרים וגם בסופו של דבר הכנסת אישרה שהמגבלה היא 0.8%, לכן המשחק הזה בין 0.25 שזה מינימום ל-0.8%, אותו חשבנו שמספיק כאן לעשות את האינסטנציות שקיימות ולא צריך עוד דיון כי זה דיון כבר בתוך מרווח קיים.

צוק בר: אלה שלושת הדברים בחוק הזה.

צוק בר: אין מעבר לזה כלום.

איתן כבל: תודה צוק בר, אני רוצה קצת להרים את הדיון.

איתן כבל: הוויכוח הוא קצת יותר גדול - -

צוק בר: אין בעיה, אני רק הסברתי את החוק.

איתן כבל: רבותי, בואו נשים את הדיון כמות שהוא גם אם נצטרך לקבל החלטות.

איתן כבל: הרי צריך לשים את הדיון, להניח אותו.

איתן כבל: החקלאים שנמצאים פה, לפחות חלקם, לא הגיע לכאן אם זה 0.8 או 0.9 או 0.20.

איתן כבל: אין מקום לפיל הגדול, אין מקום בחדר לפיל, להכניס אותו לתוך הרחבה הזאת.

איתן כבל: יש כאן שאלה עקרונית ברורה ובסוף, החלק שאתה מבקש הוא החלק הקל.

איתן כבל: הוויכוח על ה-0.8 או על ה-0.9 זה הוויכוח הקל כי אנחנו צריכים קודם כל לצלוח את הדיון, והוא הדיון הערכי, הוא הדיון העקרוני ואת עמדתו של השר אני יודע כי ברגע שהשר הניח את הצעת התיקון לחוק, משמעותו שהוא תפס צד בדיון ומבחינתו מועצת הצמחים צריכה להמשיך ולפעול, אני מבין את זה.

איתן כבל: אבל יש כאן אנשים שלדעתם מועצת הצמחים, בוודאי במתכונת הנוכחית, לא צריכה לפעול.

איתן כבל: אני לא רוצה להתחמק מהשאלה הזאת ולנצנץ.

איתן כבל: זו הנקודה.

איתן כבל: הנקודה כאן היא האם נדרשת מועצת הצמחים או לא נדרשת או לחלופין, אם היא נדרשת, מה הפעולות שמצפים ממנה לעשות או לחלופין מה המחיר שנדרש כדי ש...

איתן כבל: אלה פחות או יותר בגדול מבלי שאני אעמיק ברזולוציות או אעלה ברזולוציות.

איתן כבל: זה מה שאני רוצה שאנשים יגידו.

איתן כבל: ועוד דבר, לא ייתר על המידה.

איתן כבל: תאמינו לי, כמו שאמרתי בפתיחת הדברים האלה, שום דבר לא השתנה.

איתן כבל: אותן שאלות אבל יחד עם זאת, ראוי שנשים את זה כי אני לא מתכוון לפתוח את זה שוב.

איתן כבל: זאת אומרת, כשאנחנו נעבור להקראה ואם השר לא יבקש ממני פתאום איזו בקשה אחרת, אנחנו עוברים להקראה על כל המשתמע מכך.

איתן כבל: צביקה משפט, ואנחנו פותחים את הדיון.

צביקה כהן: רק להזכיר לכולנו שגם השר, גם הדרג המקצועי במשרד דן בנושא עם ועדות כאלה ואחרות, והיתה החלטה שלקחה בחשבון את כל מה שהחקלאים שאמרת שמתנגדים למועצה, וההחלטה הזאת הוציאה מהמועצה, גרעה מהמועצה תשעה או עשרה ענפים מהותיים בנושא הפירות מכיוון שכך חשבו החקלאים.

צביקה כהן: ולכן אני אומר איתן, שהדברים כבר קיימים.

צביקה כהן: אנחנו, הדרג המקצועי, חושבים שכרגע – אנחנו גם הגנו על הבג"ץ שהיה נגד הגריעה הזאת, שכרגע נדחה.

איתן כבל: נדחה מבחינת מה?

דפנה טיש: לא, הוא לא נדחה.

צביקה כהן: הבג"ץ לא נדחה.

צביקה כהן: לא קיבלו צו מניעה להחזיר אותם חזרה.

איתן כבל: תקשיב, אני מכיר את זה, אני הגשתי בג"צים וכל אחד מחפש איפה הוא הרוויח בתהליך.

איתן כבל: עזוב צביקה, אנחנו נמצאים במקום שאנחנו רוצים להבין - -

צביקה כהן: אז אני אסביר.

איתן כבל: אני רוצה להבהיר: האם בית המשפט אמר:

איתן כבל: אנחנו קובעים מועד רחוק?

צביקה כהן: כן, יפה.

צביקה כהן: זה הכל.

איתן כבל: אני אגיד לך מה הוא עושה: הוא אומר: למה לי לשבור את הראש?

איתן כבל: שכבל ישבור את הראש.

קריאות: בדיוק ככה.

איתן כבל: איך אומרים?

איתן כבל: אנחנו מכירים את זה.

צביקה כהן: איתן, רציתי להבהיר שהדיון שאתה מדבר עליו, הדיון הזה, בהקשרים במשרד, נתקבלו פה החלטות לא קלות.

צביקה כהן: נגרעו עשרה ענפים מהמועצה, אלה הענפים שאולי חלק מהאנשים שיושבים פה - אני רק ציינתי את העובדה שכבר היה דיון והתקיים, אנחנו כבר שם והורדנו עשרה ענפים.

איתן כבל: תודה.

איתן כבל: אני רק רוצה להבהיר את הדבר הבא: תראו, בסוף בסוף, ברשותכם, וחשוב לי צוק בר וצביקה כיוון שאני אאפשר לכם אחר כך לסגור את ההתייחסות לדברים אז אנא להקשיב ולרשום את הדברים למרות שאתם כבר מכירים את הכל.

איתן כבל: איך אומרים?

איתן כבל: יודעים לקרוא את זה מהסוף להתחלה רק שאני מבקש לומר לכם, לכל המכובדים וצביקה, זה מה שחשוב: כשאתם בסוף תגידו מהי התבנית החדשה שמונחת, שלעניות דעתו של השר, מה זה בעצם נותן זה שגרעת עשרה ענפים.

איתן כבל: זה בסדר?

איתן כבל: בסוף אני צריך מה התמונה הכוללת אבל בדרך כלל הייתי נותן לך לעשות את זה בפתיח אבל כיוון שזה כמו במערכון של הגשש, הם כבר יודעים את התשובות שלך ואתה יודע את השאלות שלהם אז אנחנו נאפשר לכם לעשות את זה.

איתן כבל: ברשותכם, וחשוב לי צוק בר וצביקה, אני אאפשר לכם לסגור את ההתייחסות לדברים אז אנא להקשיב ולרשום את הדברים, יודעים מהסוף להתחלה.

איתן כבל: אני מבקש לומר לכם, לכל המכובדים ש – וצביקה, זה מה שחשוב – שאתם בסוף תגידו מהי התבנית החדשה, שלעניות דעתו של השר – מה זה בעצם נותן?

איתן כבל: זה שגרעת עשרה ענפים זה בסדר, בסוף אני צריך מה התמונה הכוללת אבל בדרך היה צריך לעשות את זה בפתיח אבל כמו במערכון של הגש,, אנחנו נאפשר לכם לעשות.

איתן כבל: רוב אלה שנמצאים פה גם מכירים את זה מספיק טוב.

איתן כבל: רוב אלה שנמצאים פה מכירים את זה מספיק טוב.

איתן כבל: עם מי נתחיל ברשותכם?

איתן כבל: מי מבקש לדבר ראשון?

איתן כבל: חברת הכנסת שרן השכל תפתח ואחריה יצחק וקנין, ואחר כך נעבור לסדר הדוברים.

שרן השכל: תודה רבה היושב ראש.

שרן השכל: אני שמחה על הדיון הזה.

שרן השכל: אנחנו כמובן לא דנים היום במועצת הצמחים או לא מועצת הצמחים, אני בטוחה שכולם פה יודעים שאני לא חסידה של המועצה וגם אני לחצתי על מנת להוציא - -

איתן כבל: אני קשור כדי לא ליפול...

שרן השכל: - - להוציא את השולחנות מתוך המועצה עצמה, ואני מקווה שככל שהזמן יעבור נוכל להוציא עוד שולחנות מהמועצה אבל לא על זה הדיון היום.

שרן השכל: וכל עוד קיימת מועצת הצמחים, אנחנו צריכים לוודא שהאינטרס של מועצת הצמחים הוא ההצלחה של החקלאים כל עוד היא קיימת.

שרן השכל: וחלק מהתיקונים שהביאו בפנינו היום מעלים שאלה, שאלה כזו שבעצם יוצרת ניגוד עניינים בין האינטרסים האלה.

שרן השכל: ופה השאלה שלי ופה גם התיקונים וכמובן הסתייגויות לחלק מהסעיפים, ואני אקריא את חלקם:

שרן השכל: אחד הדברים שכתוב פה הוא שההיטלים על המגדלים יהיו בהתאם לשטח גידולם או משקלם.

שרן השכל: אנחנו יודעים היום שגם חלק מהפרדסים למשל, תפוזים, שחלקם בעונה מסוימת נהיתה להם איזו פטריה והחקלאים לא יכולים אפילו למכור תפוז אחד.

שרן השכל: לא הרוויחו את העונה הזאת, הכל היה צריך להשמיד.

שרן השכל: זאת אומרת שלפי ההצעה הזאת, וזה מה שצריך לשנות ולתקן - -

איתן כבל: זאת אומרת, מחויבים לשלם גם אם...

שרן השכל: עדין מחויבים לשלם.

שרן השכל: מאיפה הם יביאו את הכסף הזה?

שרן השכל: איך המועצה מתכוונת להכניס אותם לבור יותר עמוק?

שרן השכל: אז אם אנחנו כבר עכשיו מתכנסים וזה חלק מההסתייגות שלי, בואו ונקבע שההיטלים של המועצה יצאו ויחושבו רק על ידי משקל של הכמות ששווקה, כי הכמות ששווקה היא הרווחה של החקלאים.

שרן השכל: בזיעת אפם כל השנה הם מתמודדים עם הדבר הזה - -

איתן כבל: התלהבות בסוף.

צביקה כהן: אנחנו מסכימים.

צוק בר: הבנו את השאלה, רשמנו.

שרן השכל: ולכן, אחת ההסתייגויות הראשונות שלי לשנות את ההגדרה כיצד למעשה הם גובים את ההיטלים כדי שהאינטרס שלהם יהיה שהחקלאים ירוויחו, וירוויחו כמה שיותר - -

איתן כבל: יש בזה שכל.

שרן השכל: - - כי אז הם יקבלו גם היטלים יותר גבוהים.

שרן השכל: הדבר השני הוא הפיקוח, ועל הפיקוח אנחנו דנים.

שרן השכל: אני לא רוצה סתם לבוא ולומר דברים.

שרן השכל: זה משהו שאני נמצאת בדיונים אל מול המועצה כדי לברר כל מיני דברים או האם ישנם אי סדרים או דברים כאלו אבל הפיקוח על המועצה הוא חשוב, וגם חשוב שיהיה לחקלאים שהיום עדין נמצאים בחלק מהשולחנות יכולת לומר את דעתם.

שרן השכל: וכפי שהצעת החוק הזאת מנוסחת, למיטב ידיעתי ואני אשמח אם יתקנו אותי במידה וזה שגוי אבל ועדות המשנה הן למעשה השולחנות של המגדלים.

שרן השכל: ואם לשולחנות המגדלים לא יהיה "סיי" ומה יהיה ההיטל שלהם אז איפה יישמע הקול שלהם?

שרן השכל: איפה האינטרס שלהם נשמע בתוך המועצה הזאת, שאנחנו לצערי לא מצליחים עדין לבטל.

שרן השכל: הם עדין כפופים לה, הם מחויבים לה.

שרן השכל: ולכן, חשוב לי שהאינטרס של המגדלים, של החקלאים, יישאר עדין גם תוך כדי דיון ויאושר על ידם כאשר קובעים מה ההיטל שלהם.

שרן השכל: ועוד דבר נוסף הוא כמובן העניין של ועדת הכספים.

שרן השכל: בגלל שאנחנו יודעים שנעשו כמה - -

איתן כבל: חברים, אתם רוצים שאני אוציא אתכם?

שרן השכל: לצערי, בגלל שהיו כמה מקרים מצערים כמו ששמענו, יושבים פה חלק מהחקלאים שנתבעו בעשרות אלפי שקלים, מאות אלפי שקלים שעיקלו להם טרקטורים, עיקלו לחקלאיות בנות 80 את חשבון הבנק שלהן וכולי בגלל חובות שהצטברו למועצה מסיבות כאלה וסיבות אחרות, גם חלקם כתוצאה מכך שהם לא יכלו לשלם כי לא היה להם רווח בגלל איך שזה מסודר ומצד שני, זה היה גם מרד שסוף כל סוף הוציא את חלקם מתוך המועצה, חשוב לי ואני רוצה לשמוע גם את עמדת משרד החקלאות למה הם רוצים להוציא את ועדת הכספים מתוך מי שמסוגל לתת את ההחלטה או את הביקורת או את הפיקוח כי פה נשמר גם האינטרס שלנו כמחוקקים בסופו של דבר להגן עליהם.

שרן השכל: אז אלה חלק מההסתייגויות - -

איתן כבל: ברור.

איתן כבל: זה ברור שזה לא יתקבל.

שרן השכל: נהדר.

שרן השכל: אני שמחה לשמוע.

שרן השכל: וכמובן שתוך כדי ההקראה אני אבוא ואסביר עוד פעם את הדברים.

איתן כבל: תודה לך.

איתן כבל: אני רוצה לציין אותך לשבח למרות שאת ליברטנית בתפיסותיך, את מציגה אותן בצורה מכובדת ויישר כוח.

שרן השכל: תודה רבה.

שרן השכל: רק אל תגיד את זה בחוץ.

שרן השכל: ... סתם.

יצחק וקנין: אדוני, אני ואתה מכירים את הנושא הזה של המועצות במשך שנים כבר.

יצחק וקנין: אני מכיר את כל הנפשות שיושבות סביב השולחן הזה, מכיר אותן לפני ולפנים.

יצחק וקנין: אני מבין מאיפה חלק מהם, בצדק אולי, רוצים להשתחרר מהעול הזה של המועצה אבל חייב לומר דבר אחד פה: חברים, אני אמרתי את זה לאורך כל הדרך ואני חקלאי כמוכם, מסתכל לכם בעיניים.

יצחק וקנין: כמה מכם יודעים כמה מועצות היו לפני 10 שנים ולפני 15 שנים?

יצחק וקנין: הדרים, הירקות, הפירות, הכל היה מאוגד כל אחד בנפרד.

יצחק וקנין: עשו סדר בדבר הזה, הקימו מועצה אחת שמאגדת בתוכה את כל הענפים למיניהם.

יצחק וקנין: אני אמרתי לאורך כל הדרך: חברים, יכול להיות שיש לנו דברים שהם כואבים לנו בבטן ואנחנו בדרך הזו לפעמים רוצים להביע איזו מחאה.

יצחק וקנין: אני אומר: חבר'ה, בואו נסתכל קדימה ונראה שאנחנו לא הורגים את הכל.

יצחק וקנין: ולצערי הרב, אני אומר לכם שלו משרד החקלאות על כל שלוחותיו היה מתקצב, היה עושה את הדברים במלא המרץ שלו אז יכול להיות שכל הנושא של המועצות היה מתייתר ולא היינו צריכים את זה.

יצחק וקנין: לו.

יצחק וקנין: אבל לצערנו זאת לא המציאות.

יצחק וקנין: בלי המועצות, אני לא חושב שאפשר יהיה לקיים פה חקלאות במדינת ישראל בשום פנים ואופן.

יצחק וקנין: אני יכול לתת דוגמה חיה עכשיו: במקום שיש מועצה, עד איפה הכאוס של הדבר הזה לוקח אותנו?

יצחק וקנין: כיוון שיש איזו מחשבה אצל אותם אלה שהם דווקא לא חקלאים.

יצחק וקנין: אלה שדואגים לציבור, ליוקר המחיה ולדברים אחרים.

יצחק וקנין: לא צריך תקנון בענפים, לא צריך מועצות, לא צריך מישהו שינסה לתכלל את כל המציאות של החקלאות למקום נכון.

יצחק וקנין: רבותי, חקלאות בלי תכנון זאת לא חקלאות.

יצחק וקנין: אי אפשר לייצר פה עגבניות כמה שאנחנו רוצים, ומלפפונים כמה שאנחנו רוצים ותפוזים כמה שאנחנו רוצים וגם פטם אי אפשר לייצר כי היום החקלאי מקבל 2.80 על הפטם שלו, וכולם מתאדים אחד אחרי השני ואף אחד לא סופר אותם ממטר, ואין תכנון בענף.

יצחק וקנין: ואני בשבוע שעבר הערתי הערות קשות לשר החקלאות בדיון בוועדת הכספים.

יצחק וקנין: ולמה אני אומר את זה רבותי?

יצחק וקנין: אנחנו, יש לנו איזה יכולת להרוג את עצמנו.

יצחק וקנין: אנחנו, החקלאים.

יצחק וקנין: אז יש כמה כאלה שאולי פגעו להם בבטן הרכה ואני מכיר אותם, הם יושבים פה בשולחן והם בדרך שלהם, לאורך כל הדרך, להרוג את כל מה שיש.

יצחק וקנין: ואני אומר לכם: תמיד אמרתי ואיתן עד לכך, שהמועצות זה ההסתדרות של החקלאים - -

קריאה: כדאי שיסגרו.

יצחק וקנין: כדאי שיסגרו.

יצחק וקנין: את יודעת למה?

יצחק וקנין: כי זה לא מזיז לך כי את לא יודעת מה זה חקלאי שפשט את הרגל.

יצחק וקנין: את לא יודעת מה זה חקלאי שהיום מקבל – אני אומר לך שיש חקלאים שמקבלים עכשיו 400,000 שקל הפסד בפטם.

יצחק וקנין: למה?

יצחק וקנין: כי אין תכנון, כי לדעתך לא צריך תכנון.

יצחק וקנין: כי את אבירת שלטון החוק מה שנקרא.

שרן השכל: אבל אתה לא צריך לתקוף אותה, יש בעיה גם עם המשחטות, נכון?

יצחק וקנין: סליחה, אל תגידי לי מה לומר.

יצחק וקנין: לא הפרעתי לך ואת לא תפריעי לי.

יצחק וקנין: אני חי את הכאב הזה, לא את חיה אותו.

יצחק וקנין: את שומעת?

יצחק וקנין: אני חי את הכאב של החקלאי כי אני הולך לבקר אותם, אני רואה את המציאות.

יצחק וקנין: את לא ראית מה זה חקלאי שכל מה שיש לו הלך ברגע אחד.

יצחק וקנין: חקלאי שהפסיד 400,000 שקל לא מגדל יותר פטם.

יצחק וקנין: הוא הלך, הוא יצא מהמערכת.

יצחק וקנין: אז יש איזה גוף שעוד עוזר לו ותומך בו בלי הרבה בירוקרטיות, זה המועצות.

יצחק וקנין: ואני אומר לך את זה באחריות כי אני מכיר.

יצחק וקנין: אני שייך למועצת הלול, וכשיש לי נזק ומחלות, עם מי אני מנהל את העסק שלי?

יצחק וקנין: אם הייתי צריך לנהל את זה מול המשרד, 20 שנה לא הייתי יוצא מזה ולא הייתי מקבל פיצוי גם.

יצחק וקנין: אני אומר לך את האמת שלי כחקלאי.

יצחק וקנין: עכשיו, הוציאו חלק מהשולחנות, את אמרת את זה.

יצחק וקנין: מי שלא רוצה, שילך אבל יש כאלה שלא רוצים לצאת כי הם מבינים את ההגנה על החקלאי.

יצחק וקנין: הם מבינים את זה.

יצחק וקנין: עכשיו, לא תגידו את מה שאמרו בעבר, שיש לנו את מועצת ההדרים או את מועצת הפירות, מועצת, מועצת, מועצת.

יצחק וקנין: שמו את הכל בגוף אחד.

יצחק וקנין: צמצמו את כל ההוצאות.

יצחק וקנין: אני חושב שמה שאת אמרת פה, את לא כל כך מבינה אותו, סליחה שאני אומר לך.

יצחק וקנין: לעשות אותם לפי קילוגרם, אז אני אומר לך שהם יפסידו כסף החקלאים.

שרן השכל: לפי קילו משווק?

שרן השכל: ממש לא.

יצחק וקנין: בסדר, אז תשמעי מה שאני אומר לך, אני מכיר את זה יותר טוב.

יצחק וקנין: אני בא משם, לא ממקום אחר.

יצחק וקנין: ותאמיני לי, אין לי שום אינטרסים.

יצחק וקנין: אני חושב שהמפלגה היחידה שאין לה שום ייצוג באף מועצה זה ש"ס.

יצחק וקנין: אני בא לפה נטו, נטו, להגיד את הכאב האמתי.

יצחק וקנין: ולכן חברים, בואו לא נשפוך את הדלי עם התינוק.

יצחק וקנין: צריך לשמור על המועצה ולתת לה את מה שהיא צריכה כדי שהיא תטפל.

יצחק וקנין: לא יכול להיות שאנחנו כמדינה אומרים שצריך מועצה ומצד שני, הידיים נעולות, סגורות, אי אפשר לעשות כלום.

יצחק וקנין: רבותי, יש מועצה, היא צריכה לתפקד.

יצחק וקנין: תודה.

איתן כבל: תודה אדוני.

איתן כבל: אבו, אתה רוצה לדבר?

505: אני מזכ"ל התאחדות חקלאי ישראל.

505: אדוני היושב ראש, אתה הרחבת את הדיון לא לסעיף שמבקשים שינוי אלא למה שאמר חבר הכנסת וקנין, על כל תפקידן של מועצות ה - - -.

505: אני חושב שמדינת ישראל הלכה רחוק מדי.

505: באיזה מובן?

505: אין בעולם כמעט חקלאות שאין בה סוג כל שהוא של תכנון.

505: כשאני משווה את מצבנו לאירופה המערבית, ואני אקח ענף שראש הממשלה אוהב להתנגח בו, מועצת החלב למשל.

505: באירופה בוטל התכנון בחלב לפני שלוש שנים.

505: נכון לעכשיו יש שם כאוס כללי.

505: כל התמיכות הישירות, כל מה שלא מנסים לעשות מבחינת מחירים, ואני לא צריך לספר לך מה זה ענף החלב בהולנד, איזו עוצמה זאת.

505: הם על עברי פי פחת.

505: ואלה מדינות שיש להן גם יצוא של מוצרים חקלאיים וכולי.

505: כלומר, כאשר לא מציעים אלטרנטיבה – היה מנכ"ל קודם למשרד החקלאות, רמי כהן, שהיו לי הרבה מאוד ויכוחים אתו.

505: הוא רצה לפרק את מועצת הצמחים.

505: החשבון שהוא הגיע אליו, שאם הוא מפרק את המועצה, הוא צריך להביא מידית כספי מדינה כ-250,000,000 שקל.

505: עכשיו, אני שואל אותך: אם היה בא האוצר ואומר: אוקי, אין לי בעיה.

505: אני לא רוצה מועצת צמחים אבל אני ב-300,000,000 שקל לוקח את כל הטיפול בנושא.

505: את כל הטיפול במחקרים, במו"פ, בכל מה שהמועצה עוסקת, יצור, שיווק, פיתוח, בואו נדבר ברצינות.

505: אבל אני לא ראיתי שאוצר מדינת ישראל, שממשלת ישראל בחקלאות מנסה לעזור במשהו מכספי מדינה.

505: אתה יודע מה?

איתן כבל: אבו, אני רוצה לשאול אותך שאלה ברשותך, ואנחנו גם חברים מעבר לכל ואתה ותיק בעסק הזה.

איתן כבל: השאלה שכל הזמן עומדת מולי: מה עומד כאן, העיקרון הוא גרוע או הניהול גרוע?

איתן כבל: אלה הדברים שמונחים - -

קריאה: - - - גם וגם.

איתן כבל: - - אלה הדברים שמונחים כאן, על השולחן כי יש כאן שתי נקודות.

איתן כבל: יש נקודה אחת, ואני לאו בהכרח כנגד מועצת הצמחים, שלא ישתמע חס וחלילה באופן אישי כלפי צוק בר.

איתן כבל: אני מדבר ברמת העיקרון כי הרבה פעמים מה שקרה הוא שפשוט הניהול היה כל כך מזעזע שזה גרם לאנשים לחשוב שכל העיקרון הוא עיקרון לא נכון וצריך, איך אומרים, למצוא את האיזון.

505: כמו יהודי טוב, אני אשיב לך בשאלה: מס הכנסה, העיקרון גרוע או - - - אף אחד לא אוהב לשלם מיסים.

505: מה לעשות שבחוק, כדי שהמועצה תמלא את הפונקציות שלה, קבע המחוקק שיש מיסים.

505: הניהול יותר טוב, פחות טוב, הסיבה האמתית למרד היא הרצון של החקלאים באופן טבעי לא לשלם את המס הזה.

איתן כבל: לא, שניה.

איתן כבל: אבו, אתה לוקח אותי למקומות קיצוניים.

505: כי השאלה היתה קיצונית.

איתן כבל: לא, לא.

איתן כבל: כי אני רוצה להגיד לך את הדבר הבא: לפחות ממה שמדברים אתי, ההתקוממות של חלק ניכר מהחקלאים, הם אומרים: תשמע, אתה צודק, אף אחד לא אוהב לשלם.

איתן כבל: לא קשור, זה לא רק עניין של תימנים.

איתן כבל: תמיד מפילים את זה עלינו, בסוף הצד השני הרבה יותר חזק בענין רק זרק את זה עלינו אבל אני רוצה לומר לכם עכשיו לגופו של עניין וברצינות: - -

קריאה: הם עוד יאמינו שתימנים קמצנים.

קריאה: ..

איתן כבל: שלא יבואו אלינו.

איתן כבל: תקשיב, מה שאני רוצה לומר ברצינות זה את הדבר הבא: תראה, הטענות של החקלאים הן כאלה: אומרים שיש מועצה, כל מועצה.

איתן כבל: מה אני מקבל באמת מהמועצה?

איתן כבל: זאת אומרת, זה המבחן.

איתן כבל: ולצערי, במבחן הזה שנים דרך אגב, אני אומר את זה גם לחברי, חבר הכנסת וקנין, לא באמת צללו לתוך העניין הזה לראות את התמונה האם יש - -

יצחק וקנין: מי מנע מהוועדה הזאת לבקש ממועצת הצמחים להציג את כל התקציב שלה על פי שלוחות, מה היא נותנת, מה לא נותנת?

איתן כבל: שניה.

איתן כבל: חברים, זה שהשר מאשר אותה זה יפה.

איתן כבל: אתה יודע כמה דברים השר מאשר ואחר כך אפשר להגיד איך המשרד נראה?

איתן כבל: עזוב, אני לא רוצה להיכנס לזה.

איתן כבל: חברים, זאת איננה תשובה.

איתן כבל: לכן אני אומר - -

505: אתה לא דיברת עם הגופים הגדולים.

505: לדוגמה: היתה החלטה שצביקה כהן הזכיר אותה ואחרי זה "בגצו" אותה.

505: מי "ביגץ" אותה?

505: הרוב המכריע שלהם היו מגדלי התפוחים בצפון וברמת-הגולן.

505: מדוע?

505: זה מגדלים גדולים.

505: היו שם 130,000 דונם.

505: זה משום שהשר חרג מהסיכום שהיה לנו אתו לתת חלק כדי לפתור את הסוגיה, וענפים שלא רוצים שלא יישארו במועצה והכניס ענף כמו תפוח שצריך רק דבר אחד: בלי המועצה הזאת לא היו מייצרים יותר תפוחים בארץ.

505: אתה יודע למה?

505: כי האמריקאים, בשבילם, רבע מדינה שם, כל שנה מנסים בהסכמי הסחר אתנו להכניס יותר תפוחים לארץ.

505: מי שחוסם אותם זה המועצה והעובדה שרוב המגדלים הם לא גבול הצפון.

505: אין אחר שחוסם את זה.

505: אלי הם כל פעם מגיעים ואנחנו מדברים את אותו תקליט.

505: אז אם זה היה תלוי ולא היה גוף כזה הם היו נכנסים מזמן.

505: לכן אני אומר לך – בבקשה, יספרו אנשי המועצה, אני מכיר את התקליט הזה בעל-פה אבל אני לא מתכוון לדקלם אותו עכשיו.

505: אני אמרתי לך: לא מועצה, שתביא 300,000,000 שקל מקופת מדינת ישראל - -

איתן כבל: את זה אני יודע - - -

505: - - ונראה את הפונקציות שהמועצה מקיימת, איך עושים אותן.

505: זה לב העניין.

505: ולכן, כשאתה אומר המגדלים, אני מכיר את הניירות שאנחנו הוצאנו כהתאחדות חקלאי ישראל, שמייצגת למעלה מ-90% מהמגדלים, ואני ראיתי גם חקלאים שחושבים אחרת אבל בסופו של יום, אתה חייב להסתכל מה המדיניות הלאומית - - - ולא מה אבו או מישהו אחר אמר.

איתן כבל: תודה.

איתן כבל: דובי אמיתי, אתה רוצה עכשיו?

דובי אמיתי: האמת, אני מתלבט, אני אומר לך בכנות.

איתן כבל: מכל מקום, תציג את עצמך ברשותך.

דובי אמיתי: אני נשיא התאחדות האיכרים.

דובי אמיתי: האמת, באמת אני מתלבט.

דובי אמיתי: תודה על רשות הדיבור, ואני חייב להצטרף לידידי יצחק וקנין.

דובי אמיתי: אני מסכים אתו ברוב הדברים, ואני מקווה שהוא יוכל להתייחס לאחר מכן, אם אתה תסכים.

דובי אמיתי: מועצות ייצוא ותכנון בענף החקלאות זה דבר מחויב המציאות.

דובי אמיתי: הרי כולנו מדברים על מוצרים בעלי אורך חיי מדף מאוד קצרים, ואת זה צריך לדעת לתכנן.

דובי אמיתי: זה גם מופיע בחוק מועצת הצמחים.

דובי אמיתי: אני חושב שמועצת החלב עושה את זה מצוין, ואני חושב שמועצת הלול עושה את זה מצוין רק מועצת הצמחים מזמן החליטה שהיא לא מתעסקת בתכנון שוק ובתכנון.

דובי אמיתי: לא מתעסקת.

דובי אמיתי: אין תכנון במועצת הצמחים.

קריאה: תדייק, תדייק.

דובי אמיתי: מי אמר לי לדייק?

דובי אמיתי: אני אתך לא מתווכח, שנינו יודעים שאנחנו לא באותו מגרש אז בוא נחסוך את זה.

איתן כבל: חברים די.

אליהו אהרון: גילוי נאות – אני חושב, איתן, שצריך לעשות בפתח הדברים ולהגיד שאתה באופן אישי חייב 120,000 שקל למועצה.

אליהו אהרון: קודם כל גילוי נאות.

איתן כבל: מה שם אדוני?

איתן כבל: אלי אהרון, תודה על הגילוי הנאות שאתה עושה למישהו אחר.

אליהו אהרון: לא, אני ציפיתי שהוא יעשה את זה.

איתן כבל: שניה.

איתן כבל: חברים יקרים, זה שאנחנו אל מאותו.

איתן כבל: .. לא ייתן לכם נקודות בהמשך.

איתן כבל: חברים, בבקשה.

איתן כבל: אני אמרתי שאני מבין כל מי שמדבר פה, הוא לא אמר שהוא מדבר בשמך.

איתן כבל: הוא אומר את דעתו, לא את דעתך, והכוונה כאן היא ללבן דעות של אחרים, שכל אחד ילבן את דעתו שלו.

איתן כבל: בבקשה אל תפריעו.

איתן כבל: אני לא רוצה להוציא אף אחד.

איתן כבל: עד עכשיו זה מתנהל – מה אתה חושב, שאני עם כל דבר מסכים?

איתן כבל: זה לא יכול לעבוד כך.

איתן כבל: תבקשו את רשות הדיבור, אני אאפשר.

איתן כבל: בבקשה.

דובי אמיתי: אני אשמח שיציגו - -

איתן כבל: לא, אל תתייחס לדברים שלו.

דובי אמיתי: קיבלתי איתן, אני אמשיך: מועצת הצמחים לא עוסקת בתכנון ולא עומדת בהגדרות שמופיעות בחוק ולכן ההתמרמרות של החקלאים בשטח.

דובי אמיתי: יצחק סגר מטע אבוקדו ועוד הרבה ענפים נשחקו כי יושבים פה עשרות ומאות חקלאים שהמשק שלהם נסגר כי אין תכנון.

דובי אמיתי: לגופו של ענין, בהצעה שמונחת לפניך יש כמה דברים, ובאמת אני אומר שקשה לי להסכים.

דובי אמיתי: אני חושב שמתפקידכם לבחון את זה, את מה שמונח כי היו פה מספר אי דיוקים.

דובי אמיתי: הדבר הראשון - מתברר שמעולם לא היו שולחנות מגדלים בחוק.

דובי אמיתי: וכל הטענות וכל המפגשים של כולנו, כולל של ידידי אבו, ששולחנות המגדלים מקבלים את ההחלטות עבור המגדלים כי המגדלים מנהלים את מועצת הצמחים.

דובי אמיתי: אז שמענו עכשיו שהם בכלל לא יהיו בחוק.

דובי אמיתי: ויותר מזה, אנחנו שומעים עכשיו שמוציאים אותם ולא הולכים להתחשב בדעתם.

דובי אמיתי: זה מופיע כאן.

דובי אמיתי: אז פתאום אין שולחנות, אין ועדות משנה, נעלמו.

דובי אמיתי: שנים דיברנו שהם מקבלים את ההחלטות.

דובי אמיתי: הדבר השני – אני אומר לך כמי שמופקד על יוקר המחיה, כמי שנלחם ביוקר המחיה, כמי שעושה הכל כנגד יוקר המחיה וזה אתה, לא יעלה על הדעת שהסיטונאים והקמעונאים שמתעללים בנו, החקלאים, ולוקחים את פערי התיווך הכי גבוהים, הם יהיו חברת הגביה של ההיטלים להוציא מהחקלאים.

דובי אמיתי: היום זה קיים בענף הירקות.

דובי אמיתי: מי שגובה את הכסף עבור מועצת הצמחים זה "רמי לוי", זה "שופרסל", זה "יינות ביתן".

דובי אמיתי: זה כל החברות האלו, הן חברות הגביה.

דובי אמיתי: אין בעיה, אתם רוצים מועצה?

קריאה: - - -

דובי אמיתי: לא שאלתי אותך.

דובי אמיתי: אמרתי לך, אני לא אתך באותו מגרש.

דובי אמיתי: לא היינו ולא נהיה.

דובי אמיתי: תכבד וזהו.

דובי אמיתי: הם גובים את הכסף.

דובי אמיתי: הם שולחים את הצ'ק בסוף החודש.

דובי אמיתי: הם גורמים לפער התיווך.

דובי אמיתי: הם ישבו בדיון במשרד החקלאות לפני חודש ואמרו: אנחנו המצילים של החקלאות, הרשתות הגדולות.

איתן כבל: תסיים בבקשה.

דובי אמיתי: עוד שני משפטים: זה לא יעלה על הדעת שהם יהיו חברת הגביה.

דובי אמיתי: מנציחים את זה פה.

דובי אמיתי: הדבר השלישי: יש גוף שאני סומך עליו, בואו לא נחזור על טעויות.

דובי אמיתי: ועדת הכספים זה הגוף שמפקח והוא צריך לאשר את גובה ההיטל.

דובי אמיתי: כל שינוי צריך להגיע לאישור ועדת הכספים, ואני מבקש להשאיר את זה שם.

איתן כבל: אוקי, תודה.

דובי אמיתי: ומילה אחרונה: הדבר האחרון, אני אומר לך, אין לי חלילה שום דבר כנגד המועצה.

דובי אמיתי: כלום.

דובי אמיתי: אם היו עושים את העבודה שלהם כפי שמוגדר בחוק - -

איתן כבל: חברים, לא שילמתם, זאת לא קומדיה.

קריאות: זאת טרגדיה.

דובי אמיתי: אם ככה, אני מבין את הגיחוכים, אני אומר משפט אחרון ואני מבקש שיירשם בפרוטוקול.

איתן כבל: אל תדאג, גם אם לא תרצה הוא יירשם.

דובי אמיתי: אז המשפט האחרון שלי אומר ככה: התברר לאחרונה שכספים של מגדלים, של מגדלי ירקות, ששולמו למועצת הצמחים נכנסו לקרנות השתלמות עם תוספת של מועצת הצמחים רק לחלק מהמגדלים.

דובי אמיתי: אנחנו נשמע את זה תוך שבוע, שבועיים - -

איתן כבל: זה דבר שצריך להיבדק אבל לא עכשיו, פה.

דובי אמיתי: זה ייבדק.

קריאה: מה עם החוק?

איתן כבל: תודה.

איתן כבל: חברים, איך אומרים?

איתן כבל: המתח שקיים פה הוא ברור, אתם לא צריכים להוסיף עליו וזה גם לא מרגש אותי.

איתן כבל: בסוף אתם צריכים לרגש אותי, לא את עצמכם.

איתן כבל: אם אתם מרגשים האחד את השני זה לא עוזר.

איתן כבל: אנחנו אלה שצריכים להשתכנע, לא אתם.

איתן כבל: זאת החוכמה, ואתם טועים לפעמים.

איתן כבל: אתם משוחחים עם עצמכם.

איתן כבל: אתם צריכים לשוחח אותנו, לשכנע אותנו.

איתן כבל: עכשיו אני אקריא את הרשימה, רק לא למחזר.

איתן כבל: זה לא דיון מחזור: צבי אלון ביקש, נילי אבן חן, דוגי, יעקב בלום, יפתח סבלדי, ירון סולומון, עמרם ילוז, עופר אריאל ולאחר מכן כמובן נאפשר לכולם.

איתן כבל: הקראתי את מי שנרשם, אני אאפשר לכם.

רני בר נס: אני רשום?

איתן כבל: אני יודע.

איתן כבל: רני, אני מכיר אותו קצת, שניה וחצי מה שנקרא.

איתן כבל: ברשותכם, איתן, אתה רוצה עכשיו לדבר?

איתן ברושי: תן להם.

איתן כבל: צבי אלון, בבקשה חברי.

צבי אלון: תודה רבה.

צבי אלון: אני מבין, איתן, שאחר כך למהות של הסעיפים זה יהיה בזמן ההקראה?

איתן כבל: כן, כן.

איתן כבל: אבל ברשותך, כיוון שעלו כאן על ידי דובי ועל ידי שרן ולא משנה עכשיו מה עמדתי, לפחות שתיים, שלוש נקודות, האם יש לך עמדה ביחס אליהן?

איתן כבל: העניין הזה של השולחנות.

איתן כבל: זה נושאים עקרוניים שאם אתה יודע לפרק אותם עכשיו, זה ייתן לנו בהמשך גם יכולת, כשנתחיל את ההקראה, להתמודד עם זה בצורה יותר טובה.

איתן כבל: כמדומני, אני מחבר, היא אמרה על שולחנות המגדלים, העניין של מתי אתה גובה את ההיטל בשנה פחות טובה ואיך מחשבים?

איתן כבל: שיטת החישוב.

איתן כבל: היה נדמה לי עוד – הפיקוח הפרלמנטרי.

איתן כבל: הפיקוח הפרלמנטרי, אני לא צריך אתכם, אנחנו נחליט לבד.

איתן כבל: דעתכם בעניין הזה לא חשובה, אנחנו מחליטים בעניין הזה.

איתן כבל: בסדר?

איתן כבל: אבל באמת, לשתי הנקודות המרכזיות, אם יוכל אדוני להתייחס.

איתן כבל: בבקשה צבי.

צבי אלון: אני אתחיל באמת מהנושא של שיווק שחברת הכנסת השכל הזכירה, ואני אומר בצורה הכי פשוטה: הנושא של גביה לפי שיווק שהיא הציגה הוא חשוב, הוא נכון.

צבי אלון: ככה צריך לנהוג מטעמים רבים.

צבי אלון: ככה גם היה במועצות כשהן תפקדו לבד.

צבי אלון: חל שינוי בענף המטעים, ענף הפירות, כשהמועצה אוחדה וחשוב לי שתדעו למה.

צבי אלון: והשינוי גרם לכך שרק בעף הפירות גובים לפי שטח ולא לפי שיווק.

צבי אלון: הטיעונים, והיא יצאה אז אני מקווה שמישהו יעדכן אותה.

צבי אלון: השיקול שהיה וגרם לשינוי הוא פשוט מאוד: חשב מי שחשב בענף הפירות שיש אנשים הגונים שיש להם יבולים של שלושה טון, חמישה טון, שישה טון לדונם, הם משווקים, הם מחויבים פי ההיטל והם משלמים.

צבי אלון: ולידם יש אנשים, בעוונותינו רובם במשק המשפחתי, גם במושבים וגם במושבות, שרצים ליד העגלה והשיווק שלהם זולג הצידה ולא נרשם.

צבי אלון: הם נהנים מכל מה שעושה המועצה אבל משתתפים נאמר בחצי ממה שהם היו צריכים.

צבי אלון: זה היה השיקול שיעשו "הבה נתחכמה" ואמרו: איתן, אתה חכם גדול?

צבי אלון: אתה, יש לך מטע מצוין, יש לך חמישה, שישה טון כמו לי אבל אתה שלושה, ארבעה טון מוכר בצדי הדרך.

צבי אלון: אז תסלח לי, אנחנו עכשיו משנים את הכללים.

צבי אלון: לך יש עשרה דונם?

צבי אלון: לי יש עשרה דונם?

צבי אלון: שנינו משלמים אותו דבר ותמשיך לעשות את התעלולים שלך בשיווק.

צבי אלון: זה היה השיקול העיקרי בפירות מדוע הגביה אצלם עברה לפי החלטה שלהם למודד של לפי דונם.

צבי אלון: אנחנו חושבים שהגביה היא נכונה דרך השיווק, מה שאמרה חברת הכנסת השכל.

צבי אלון: יש ענפים רבים, גם במטעים, שהם גם בגביה לפי דונם רואים ברכה.

צבי אלון: אין שם תעלולים, בין שזה בעיקר לייצוא ובין שזה רובם ככולם אנשים הגונים, לא חשוב מה.

צבי אלון: הם אומרים: צביקה, אל תכפה עלינו לעבור לפי שיווק, זה עובד טוב, זה עובד נכון.

צבי אלון: יש לי 100 דונם, קבעת לי 50 שקל לדונם, אני משלם כל בוקר את הכסף ועזוב אותי.

צבי אלון: והצעת החוק הזאת, כשהיא תגיע לכדי כללי היטלים, היא תאפשר או לפי זה או לפי זה.

צבי אלון: רוב רובם עובדים לפי מה שהיא אמרה, לפי השיווק, והיא צודקת.

צבי אלון: זה גם נכון כאשר אתה, יש לך יבול נמוך או נפגעת או משהו, אתה לא משתתף בזה.

צבי אלון: זאת תשובתי הפשוטה וגם הסברתי לכם למה בקטע אחד של הפירות, בהדרים, בירקות, בשמן הזית זה לפי השיווק.

צבי אלון: לעניין של השולחנות – דובי קצת טועה.

צבי אלון: כל השנים, עוד לפני שהיתה מועצה מאוחדת ועוד לפני שאני הייתי בתמונה וכדומה, היו שולחנות אבל זה מושג מהשכונה.

צבי אלון: מה שאנחנו מכנים "שולחנות", אצלנו בחוק זה ועדות מייעצות.

צבי אלון: יש בחוק.

דובי אמיתי: ועדות משנה.

צבי אלון: לא.

צבי אלון: בדיוק פה אני מתקן אותך.

צבי אלון: בחוק יש שתי קטגוריות: אתה יכול למנות ועדות משנה, ואתה יכול למנות ועדות מייעצות.

צבי אלון: זה אותו חוק.

צבי אלון: כשאנחנו התחלנו להרהר איך לפעול, אז קודם כל, אני רוצה להסביר לכולם ושוב, תמסרי בבקשה לחברת הכנסת: מי שקובע את ההיטל הם מגדלים לחלוטין שנבחרו על ידי מגדלים ברחבי הארץ.

צבי אלון: הוועדות המייעצות שמתפקדות אצלנו נבחרו בבחירות שנעשו על ידי המועצות האזוריות.

צבי אלון: אנחנו חילקנו נניח בתפוח – אז יש במועצה האזורית בערבה, אין תפוח.

צבי אלון: בגליל העליון – 50% תפוח.

צבי אלון: לכל אחד נתנו את המשקל שלו ואמרנו להם: חבר'ה, יש ועדה של 25 איש, 23 איש, אתם תשלחו, חלקכם זה ארבעה אנשים.

צבי אלון: תבחרו בגליל העליון – הנחנו אותם.

צבי אלון: או שתעשו אסיפה של המגדלים ותחליטו או שתשאלו מי רוצה כי לא היו כל כך הרבה קופצים גם, וכל אחד שלח את נציגיו במשקלו היחסי לשולחן תפוח.

רני בר נס: כולל התאחדות האיכרים.

צבי אלון: להתאחדות האיכרים שהיא קטנה, שלא יכעס עלי דובי, ומפוזרת בהרבה מקומות, ודובי ביקש אז, כשעוד היינו בשיתוף פעולה מלא ואני מקווה שזה יחזור, הוא אמר: סליחה צביקה, אני הולך פה לאיבוד.

צבי אלון: זה בערבה וזה בבקעה וכולי.

צבי אלון: אז עשינו מועצה נפרדת והיו נציגים כפי משקלם של חקלאי המושבות באותם שולחנות.

צבי אלון: וברוך השם, כשהתקיפו אותנו אתם, המועצה והמועצה והמועצה אז אמרתי לדובי: יושב ראש האגס הוא איש המועצות.

צבי אלון: יושב ראש הרימון הוא איש המועצות.

צבי אלון: יושב ראש - -

יצחק וקנין: המושבות.

צבי אלון: כן.

צבי אלון: יושב ראש השסק זה איש של זיכרון מהתאחדות האיכרים.

צבי אלון: יושב ראש המשמש.

צבי אלון: ..

צבי אלון: כלומר, זה היה מודל ולא עשינו שום - -

איתן כבל: אוקי, העניין ברור.

צבי אלון: אנחנו פה, בתיקון, מבקשים דבר שהוא הכרחי בשבילנו.

צבי אלון: החוק אומר: או שתעשה היטל אחד לכולם, שזה לא עולה על הדעת שהמשמש והאבוקדו ישלמו אותו היטל.

צבי אלון: כל אחד לפי הצרכים שלו שמחליטים המגדלים פעם בשנה.

צבי אלון: אם אתה רוצה שזה לא יהיה אחד לכולם אלא דיפרנציאלי, ולאבוקדו ולתמר יש את הצרכים שלהם עם פיתוח ייצוא וכדומה, אז תעשה ועדות משנה.

צבי אלון: קל וחומר בירקות, סלרי וצנון וצנונית וכולי.

צבי אלון: אז אנחנו מתבססים לא על ועדות משנה על פי החוק, שהן קשיחות עם בירוקרטיה, עם מנהלות, ואנחנו עובדים בוועדות מייעצות שנבחרו כמו שהסברתי לך איתן.

צבי אלון: ובסוף בסוף, את כל זה מאשרת הוועדה הענפית של הירקות שיושבים שם מגדלים.

צבי אלון: חוץ מהמגדלים יושבים הפקידים האלה שאתה קצת מכיר אותם.

צבי אלון: זהו.

צבי אלון: מגדלים מחליטים מדי שנה מה ההיטל על פלפל ועל אגס ועל אפרסק ועל שזיף.

צבי אלון: זו הנקודה הזאת.

צבי אלון: אז עניתי על שתי השאלות המהותיות שעלו פה.

צבי אלון: על ועדת הכספים אמרת שאתה מחליט בכלל בלי לשאול אותנו.

צבי אלון: הדבר הנוסף שחשוב לי להגיד שפה זרקו – איך אתה אמרת?

צבי אלון: האם לא מרוצים או האם הביצוע גרוע?

צבי אלון: אז אני אדם מאוד צנוע.

צבי אלון: אני אומר לך שהביצוע של המועצה הוא למופת.

צבי אלון: כשאנחנו מציגים מדי שנה, וזה שאמרת שהשר מאשר זו לא ערובה לכלום.

צבי אלון: זה נכון אבל אנחנו מדי שנה, לשרים שונים, מציגים את התקציב, מציגים את התכנית.

צבי אלון: מילה אחרונה: בפעם האחרונה שהיינו אצל בן כמנכ"ל המועצה, היושב ראש אמר לו: בן, המועצה הזאת מבחינת עלויות המנהל שלה היא הכי יעילה מכל המועצות.

איתן כבל: תודה אדוני.

איתן כבל: נילי בבקשה.

איתן כבל: בקצרה, נילי אבן-חן.

איתן כבל: לאחר מכן איתן ברושי ודוגי ישראלי.

איתן כבל: בבקשה.

נילי אבן-חן: האמת שהפתעת אותנו שפתחת את זה לנושא כל כך רחב ועקרוני.

איתן כבל: אם אין לכם רצון להתייחס, אני אשמח.

נילי אבן-חן: אני סמנכ"לית כלכלה ומחקר בתנועה לאיכות השלטון.

נילי אבן-חן: אנחנו עוסקים בנושא הזה כבר שנים.

נילי אבן-חן: אני חושבת שהשותפים האידיאולוגים שלנו זה החקלאים בניגוד ללובי החקלאי פה, שהיה רוצה להשמיד אותנו כמו את עודפי התוצרת.

נילי אבן-חן: אני רק אגיד שאנחנו הוצאנו מכתב בן 15 עמודים שעניינו למה לא רק צריך לסגור את מועצת הצמחים אלא למה חובה לסגור את מועצת הצמחים, ואם היא לא תיסגר, מדובר בסמכות שיש לשר החקלאות שלעמדתנו המשפטית זו סמכות שהפכה לסמכות שבחובה.

נילי אבן-חן: זה לא עניין של שיקול דעת.

נילי אבן-חן: אנחנו פה שוקלים משפטית את הנושא האם בכלל מועצת הצמחים, האם בכלל יש לה סמכות מכוח החוק להמשיך ולעבוד.

נילי אבן-חן: אני רק אגיד שלפי סעיף 69 לחוק מועצת הצמחים יש שלוש עילות שבעטיין השר רשאי לסגור את המועצה - -

קריאה: - - -

נילי אבן-חן: גם באשר לכך שהמועצה לא ממלאת את חובותיה והתחייבויותיה, אז אני מקריאה מהחוק: אינה מבצעת ביעילות את המטרות שלשמן הוקמה ו/או טעם אחר.

נילי אבן-חן: לעמדתנו, שלושת הדברים האלה מתקיימים.

נילי אבן-חן: לא רק שמתקיימים אלא מתקיימים בצורה מובהקת.

נילי אבן-חן: אני אגיד שלא אני אלא שר החקלאות בעצמו התבטא לעניין סגירת המועצה, ואני מקריאה ציטוט מתוך הדברים שלו, לא שלי, לטענה שהמועצה אינה מתאמת את תפקידיה יש בסיס איתן.

נילי אבן-חן: המועצה לא מפעילה את כל סמכויותיה.

נילי אבן-חן: אין סיבה מוצדקת להשאיר מועצה סטטוטורית זו על כנה.

נילי אבן-חן: זה מתוך מכתב של שר החקלאות.

נילי אבן-חן: ניתן להסתפק בארגון וולונטרי.

נילי אבן-חן: אז אלה דברים שנאמרו על ידו, ואנחנו מקווים שהם באמת יקרו בפועל.

נילי אבן-חן: אני רוצה להגיד בקצרה כמה - -

קריאה: - - -

נילי אבן-חן: אני מצטטת.

נילי אבן-חן: אם הוא חזר בו, ראוי לשמוע למה הוא חזר בו.

נילי אבן-חן: אני לא בטוחה שהוא חזר בו.

נילי אבן-חן: אז דיברת קודם על האם צריך אותה והאם - -

עמרם ילוז: - - -

איתן כבל: עמרם, קוצץ לך הזמן.

איתן כבל: בבקשה נילי.

נילי אבן-חן: אז בצדק אמרת שיש פה שני דיונים, האם בכלל צריך אותה בצורה עקרונית והאם היא מתנהלת בצורה ראויה.

איתן כבל: ואני זוכר את תשובתך.

נילי אבן-חן: ותשובתי לא, ולא רבתי.

נילי אבן-חן: אז אני אתחיל ממשהו שהוא יותר פשוט – יש רשות הפרעה אין סופית?

נילי אבן-חן: אולי פעם אחת אני אגיד את זה לשלל הגברים שנמצאים פה, שיש להם תחושה שהם יכולים להפריע בכל רגע נתון ואין פה שום התחשבות בעניין הזה.

נילי אבן-חן: אני מבקשת מיושב ראש הוועדה שייתן לי לדבר - -

איתן כבל: חברים, אתם רוצים שאוציא אתכם?

איתן כבל: די, די, באמת.

איתן כבל: לא מכובד כבר.

איתן כבל: אלי, אני אוציא אותך.

איתן כבל: היא מציגה את עצמה, אנחנו יודעים בדיוק את הכל כמו שאני יודע מה אתה תגיד.

איתן כבל: אז מה, אני אאפשר לה להפריע לך? בבקשה.

נילי אבן-חן: אז אני אגיד ככה לגבי הניהול:

נילי אבן-חן: אז לא אני אלא ועדת - - - קבעה שהניהול גרוע.

נילי אבן-חן: לא אני אלא כל הכישלון ב"אגרקסקו", נאמר שם על ידי המפרק, שלמועצת הצמחים ונציגיה ב"אגרקסקו" היה חלק משמעותי בהליכים אשר הובילו לקריסתה.

נילי אבן-חן: לא אני אלא דוח מבקר המדינה מדבר על התנהלותה העגומה של מוצעת הצמחים, והוא כותב שהיא נמנעת מקיום חובותיה בנושא השמדת עודפים באופן מתמשך ולאורך שנים.

נילי אבן-חן: לא אני אלא 3,000 חקלאים, שאני חושבת שאולי מזה היה צריך להתחיל, שמדברים על זה שהמועצה שאמורה לייצג אותם לא מייצגת אותם.

איתן כבל: משפט אחרון נילי.

נילי אבן-חן: לא, זה המשפט הראשון.

איתן כבל: לא, לא.

איתן כבל: גברתי, אני מוכן להזמין אותך לכוס קפה, את יודעת שאני פתוח אליך אבל נא לא להגזים.

איתן כבל: בבקשה.

נילי אבן-חן: דיברתי עכשיו על למה מועצת הצמחים, התנהלותה גרועה ואני אדבר בשתי מילים למה לא צריך אותה.

נילי אבן-חן: המועצה, אם תסתכלו בתוכן שלה מעבר לכותרת מועצה, מה היא עושה בפועל.

נילי אבן-חן: היא עושה שלושה דברים שאת שלושתם לא נדרש שבכלל תהיה מועצה בשביל לבצע אותם.

נילי אבן-חן: לא הדברה, לא ביטוח ולא מו"פ.

נילי אבן-חן: הדברה היא בקושי עושה, רק בהדרים ואת שאר ההדברה אנחנו יודעים שהיא לא נחוצה ואפשר גם לבצע אותה לא על ידי המועצה.

נילי אבן-חן: ביטוח – אנחנו מודים לכם, תודה רבה אבל השוק יודע להתנהל מצוין עם סוכני ביטוח, לא צריך את המועצה בשביל להתנהל דרכו.

נילי אבן-חן: ומו"פ – תכלס, משרד החקלאות עושה את רוב העבודה וכשיהיה גוף ייצוגי אז לא צריך חוק שכופה ומטיל היטלים אלא כמו בכל מקום, כשאנשים רוצים להיות מיוצגים אז הם יתנהלו וולונטרית.

איתן כבל: נילי תודה.

נילי אבן-חן: אני אסיים במשפט אחרון, שבכל העולם ההתאגדויות החקלאיות הופכות להיות וולונטריות.

נילי אבן-חן: יש שרידי דינוז

נילי אבן-חן: אורים אחרונים, ובערך הדינוזאור האחרון מצוי במדינת ישראל.

איתן כבל: תודה גברתי.

איתן כבל: איתן ברושי ולאחר מכן דוגי ישראלי.

איתן ברושי: אדוני היושב ראש, חברי הכנסת, חברי מהגופים השונים וממשרד המשפטים.

איתן ברושי: תראו, הדיון כפי שנקבע מראש הוא לא אם מועצה אלא איך תתנהל המועצה.

איתן ברושי: על האיך הזה יש יותר חילוקי דעות אבל הדיון עם מועצת הצמחים הוא כנראה לא יסוכם בשלב הזה.

איתן ברושי: לכן, האיך הזה הוא חשוב.

איתן ברושי: דבר שני – אני רוצה לומר ממה שאני מבין: המועצה היא לא מטרה אלא אמצעי.

איתן ברושי: השאלה שנשאלת באיך, אם אנחנו עושים את הניהול המיטבי כאמצעי במועצה וגם דברים נוספים כדי לשרת את החקלאים ואת החקלאות.

איתן ברושי: אני רוצה מפה לשלוח בטח בשמכם ברכה וחיזוק לחקלאי עוטף עזה, שהיום הוא היום הקשה ביותר מאז "צוק איתן".

איתן ברושי: עשינו את זה גם במערכת החינוך, ויש פה כאלה שבאים משם.

איתן ברושי: ונכון, איתן, שגם יהיה ביטוי לזה בדברים שאתה אומר וכולנו מחזקים אותם אבל לעניין עצמו: תראו, תמיד היו קשיים בחקלאות והיו משברים אבל לפי דעתי חברי גם מהממשלה, מעולם לא היה פער כזה גדול בין עומק המשבר וחוסר היכולת להיחלץ ממנו.

איתן ברושי: היו תמיד קשיים ויצא לנו, גם איתן וגם אני היינו אבל יש פה סיטואציה שעומק המשבר גדול מאוד וחוסר היכולת בולטת מאוד בכל המערכות.

איתן ברושי: והשיא של הדבר הזה הוא השתלטות של האוצר גם על משרד החקלאות.

איתן ברושי: כלומר, אנחנו נמצאים בתוך מערכת שהאוצר עם פקידות חסרת יכולת לפי דעתי, משתלט.

איתן ברושי: איפה אני רואה את זה?

איתן ברושי: בשני מקרים.

איתן ברושי: לא רק על חוק עידוד השקעות הון שטרטרו את כולנו, ואני לא רוצה למנות מפאת מגבלת הזמן אבל אני רואה את זה בשני דברים דרמטיים שלא מטופלים: זה הפשיעה החקלאית ומשבר המים.

איתן ברושי: שני דברים שקורים היום.

איתן ברושי: הרי עוד אתמול בערב דיברתי עם עדי חכמון, היא עוד מחכה למשרד לביטחון פנים.

איתן ברושי: זאת אומרת, היא תשפוט את ההיערכות הביטחונית כדי - -

צביקה כהן: שתחכה עוד.

איתן כבל: עשה לי טובה, אתה יודע שקבענו דיון לעניין הזה.

איתן ברושי: אני אומר את זה פה לומר גם לכם וגם לשר שלא פה, וגם לחברים שלנו.

איתן ברושי: עכשיו, תראו מה אנחנו עושים: אנחנו בשיא המשבר עם שיא הקשיים, חלקם בידי שמיים וחלקם לא, אנחנו בשיא הפיצולים שלנו.

איתן ברושי: כלומר, אנחנו, בהתנהלות שלנו, לעתים על זוטות לא יודעים להתאחד ועושים לנו הפרד ומשול כל בוקר וכל ערב.

איתן ברושי: אז מה אנחנו בסך הכל?

איתן ברושי: 30 מיליארד שקל ייצור בקיפאון, ייצור בירידה?

איתן ברושי: חקלאים מזדקנים?

איתן ברושי: למה עוד צריך להגיע שנבין שחלק מהפתרון טמון בהתנהלות שלנו.

איתן ברושי: וזה מה שהממשלה עושה.

איתן ברושי: היא לא מסוגלת להתאחד לתת פיצוי לקיצוץ.

איתן ברושי: היא לא מסוגלת לטפל בפשיעה, והיא לא מסוגלת לטפל בלנהל תקציב למנהלת השקעות, דברים שלא היו לעולם.

איתן ברושי: ומשרד האוצר, שתמיד היה קשה אתו, לעולם לא היה עד כדי כך עוין וכל כך דומיננטי מול משרד שלא מסוגל להשפיע עליו.

איתן ברושי: אני אתן דוגמה, רק עוד משפט אחד: אני אמרתי גם לחברים קודם, אני נגד להוציא את ועדת הכספים מה"לופ" הזה.

איתן ברושי: אני אומר לכם בדיוק הפוך: הרי ועדת הכספים מאשרת את תקציב המדינה ואת תקציב משרד החקלאות.

איתן ברושי: הוצאנו את ועדת הכספים ממועצת המים, תראו איך זה נראה.

איתן ברושי: קבוצת חסרת אחריות במועצת המים, שלרובה אין שום מושג, היא קובעת את המדיניות וגם לא משלמת את המחיר על הכישלון.

איתן ברושי: אתם משלמים, אנחנו משלמים.

איתן ברושי: ועדת הכספים חייבת להיות בכל מקום, גם ועדת הכלכלה בתחומים שלה, כי ועדת הכספים יכולה לקבוע תקציב.

איתן ברושי: היא יכולה להחליט שבמקום שמועצת הצמחים תשלם, המדינה תשלם.

איתן ברושי: היא הוועדה שצריכה להיות מעורבת במינימום אבל אל תוציאו את הוועדה שהיא יכולה להיות ההגנה מפני התעמרות משרד האוצר כי ועדת הכספים יכולה גם אם היא רוצה לנהל את האוצר ולא להיות השפוטה שלו.

איתן ברושי: תודה.

איתן כבל: תודה איתן ברושי.

איתן כבל: דוגי ישראלי, בבקשה.

איתן כבל: לאחר מכן יעקב בלום או יותר נכון קודם עמרם ילוז ואחר כך נעשה אחד אחד.

דוד ישראלי: מי שלא מכיר אותי, אני מעמותת מאבק החקלאים.

דוד ישראלי: אנחנו מייצגים כמה אלפי חקלאים בכל הנושא של מועצת הצמחים.

דוד ישראלי: אני יודע שמה שאני מבקש ממך, כבוד היושב ראש, יכול להיות שדברי יעוררו פה התנגדות ואני מבקש את הגנתך פה.

איתן כבל: אין שום בעיה.

דוד ישראלי: מילה לגבי תיקון מס' 10: החוק תוקן בשנת 2007 בתיקון מס' 8.

דוד ישראלי: תיקון מס' 8 לא מומש ולא נקבעו כללים עד עצם היום הזה על מנת לאפשר את עבודת המועצה על פי חוק, והיא פועלת, ופה אנחנו מתעסקים כולנו בסעיף 36 שזה סעיף קביעת ההיטלים, זה בעצם הטריגר לכל תיקון 10.

דוד ישראלי: עד היום לא הותקנו כללים, ועד היום עבודת גביית המועצה נעשית אך ורק על פי ההסתמכות החוקית של חוק ההמשכיות, סעיף 23, על פי קביעת בג"ץ בזמנו, שמאפשר את המשך ההפעלה של המועצה בעניין ההיטלים על פי תקנות שמחון משנת 2007, פברואר 2007.

דוד ישראלי: כשאנחנו התחלנו לעמוד על דעתנו בעניין הזה, וזה היה בשנת 2012, והוגשה תובענה ייצוגית על ידי חקלאי מגבעת עדה שהגיעה לערעור בעליון, אז "הומצא" הסיפור הזה של תיקון 10, על מנת להראות לבג"ץ שאין אפשרות לקבוע כללים בגלל איך שהחוק בנוי היום.

דוד ישראלי: ומאז ועד היום, מנסים לתקן את החוק שכל פעם צץ ועולה הדיון הזה פה בעקבות איזה שהוא טריגר בבג"ץ, כמו שבג"ץ נתן למועצה ולמשרד החקלאות לאחרונה 90 יום בשביל להראות שהם פעילים והם אכן מתקנים את החוק.

דוד ישראלי: לכן אנחנו יושבים פה היום, אמנם לא אחרי 90 יום אלא אחרי 120 יום אבל זה במסגרת אותו עניין.

דוד ישראלי: אז זה מבחינה היסטורית הסיפור הזה.

דוד ישראלי: אני רוצה לציין עוד משפט אחד שאמרה כבוד הנשיאה של בית המשפט העליון, שאמרה בבג"ץ שאנחנו הגשנו שאם שר החקלאות רוצה לסגור את המועצה, שיסגור אותה על דרך המלך, ואני מצטט: שיסגור אותה על דרך המלך ולא בצורה של ייבוש המועצה בצורה כזו או אחרת, ואני מסכים לזה בכל ליבי.

דוד ישראלי: אני חושב שזאת הדרך הנכונה, כמו שנילי אמרה קודם, שלפי סעיף 69 לסגור את המועצה.

דוד ישראלי: לגופו של תיקון מס' 10 – בסעיף הראשון מדובר על סעיף ב(1), להגדיל היטלים על מגדלים, משווקים - - -

איתן כבל: לא, יש לי בקשה דוגי ישראלי.

איתן כבל: הדיון הוא דיון עקרוני - -

דוד ישראלי: אני מדבר פה בצורה מאוד עקרונית.

איתן כבל: לא, אתה כבר יורד אתי לרזולוציות של סעיפים.

איתן כבל: לכשנגיע לדיון, אין לי שום בעיה לאפשר לאדוני להתייחס לסעיף.

איתן כבל: אני הבנתי את העיקרון של ההתנגדות של אדוני לקיומה של המועצה וזה בסדר, זה לגיטימי, אני יודע את זה.

איתן כבל: אדוני נדמה לי כבר לא חבר במועצה אם אני לא טועה.

קריאות: הוא גם לא חקלאי אדוני.

איתן כבל: בסדר, את זה אני לא יודע.

דוד ישראלי: אדוני, אני מבקש לסיים את דברי, יש כמה דברים עקרוניים שעלו פה קודם: נושא ועדות המשנה, כפי שהמועצה מודה שמעולם לא הוקמו ועדות משנה ויש איזה שהוא בלבול תחומים בין שולחנות מגדלים לוועדות משנה, זה שני דברים שונים.

דוד ישראלי: מונח לפני פה החוק, לא כתוב בשום צורה ועדות ייעוץ או כל מיני דברים שאדון אלון קודם אמר.

דוד ישראלי: מדובר על ועדת משנה, אך ורק ועדת משנה, שוועדת המשנה, השר עצמו יכול להורות על הקמתה.

דוד ישראלי: ולדעתי, במסגרת ההתנהלות של המועצה, שהיא היום למעשה מתנהלת בצורה ברורה על פי תקנות השר שמחון מ-2007 בכל הנושא של קביעת ההיטלים, יש פה - -

איתן כבל: משפט אחרון בבקשה.

דוד ישראלי: - - יש פה בנושא קביעת ההיטלים, אנחנו רואים פה עוד אלמנט של הוצאת הלמ"ס מהתחולה של החוק בנוסף להוצאת ועדת הכספים.

דוד ישראלי: היום הלמ"ס הוא ספק החומר הבלעדי למועצה על פי חוק.

דוד ישראלי: המועצה רוצה להוציא את הלמ"ס החוצה ולפעול אך ורק על פי שיקול דעתה - -

קריאות: זה לא נכון.

איתן כבל: חברים סליחה, תודה יקירי.

איתן כבל: עמרם ילוז, בבקשה תתקרב לשולחן ולאחר מכן יעקב בלום.

איתן כבל: בבקשה.

עמרם ילוז: אני חקלאי 52 שנה, לא נפרד מ - -

איתן כבל: איך אתה רשום בתעודת זהות?

עמרם ילוז: רשום חקלאי, עמרם ילוז מיבנאל.

עמרם ילוז: אני חקלאי 52 שנים בדיוק, עובד אדמה מבוקר עד ערב כולל היום.

איתן כבל: איפה אתה גר?

עמרם ילוז: אני גר ביבנאל אבל אני עובד בכל מיני מקומות.

עמרם ילוז: אני מגדל כ-1,500 דונם אבטיחים לשוק המקומי ואני משווק אותם.

עמרם ילוז: המחיר טוב אבל הברד עשה לנו שמות וגמר לנו על 500 דונם.

איתן כבל: דווקא האבטיחים טובים השנה.

עמרם ילוז: נכון.

עמרם ילוז: לעניין שלנו, אני יושב ושומע מהצד את כל הדיון הזה, אני רואה שני מחנות יריבים ואויבים.

עמרם ילוז: זה מה שהולך פה, לא מתעסקים בעיקר.

עמרם ילוז: לא מתעסקים באמת מה המועצה הזאת לחקלאים שמתעסקים בירקות.

עמרם ילוז: המטעים זה עולם אחר והירקות זה עולם אחר.

עמרם ילוז: אני חושב שהגיע הזמן לאחד את המועצה, לתת לה את הכוח, לתת לה שתוכל להילחם בממשלה הזאת.

עמרם ילוז: כל הבעיה שלנו היא הבעיה ושר החקלאות שלנו.

עמרם ילוז: חבר'ה, אין לנו לובי חקלאי, אנחנו מסכנים.

עמרם ילוז: אין לנו לובי חקלאי.

עמרם ילוז: פה המלחמה העיקרית ולא בין אמיתי לבין צביקה או צביקה עם אמיתי.

עמרם ילוז: המלחמה היא הנציגים האלה שישבו בכנסת.

עמרם ילוז: אני אביא להם ארוחת צהרים כל יום.

עמרם ילוז: שישבו חודש ימים בכנסת שיהיה לובי חקלאי שיילחם, שיעשה, שיזיז דברים.

עמרם ילוז: אחרת, אני לא יודע מה יהיה עם דור ההמשך, לא נשארו חקלאים.

עמרם ילוז: אני בא ממושב שהיו שם קרוב ל-200 נחלות.

עמרם ילוז: היום יש אולי שלושה חקלאים מסכנים, זה מה שנשאר.

עמרם ילוז: איך הבן שלי אמר לי: אבא, למה אני אבוא ליבנאל.

עמרם ילוז: מה, לא יותר טוב להקפיץ את הכדור וללמד ילדים כדורסל?

עמרם ילוז: אמרתי לו: אבל אתה יכול לעבוד בחקלאות, יש לאבא שלך משק להמשיך.

עמרם ילוז: הוא אומר: לא, אני לא רוצה חקלאות עם מדיניות כזאת שלא מסבסדים את החקלאים, לא דואגים לחקלאים.

עמרם ילוז: הוא אומר: אני רואה את ההתמרמרות שלך, יש גשם, אין גשם, יש חום, אין חום, יש פועלים, אין פועלים.

עמרם ילוז: למה אני צריך את זה?

איתן כבל: משפט אחרון.

עמרם ילוז: דקה ואני מסיים: חשיבות המועצה חשובה לנו כי היא הגוף היחידי.

עמרם ילוז: יש לי היום מלחמה עם קנ"ט (קרן נזקי טבע בחקלאות).

עמרם ילוז: דוגמה מהמשק שלי: 50 דונם שום שהוצאתי מהאדמה לייבש אותו, בא הגשם ב-25 לאפריל, הוצאתי את השום מהאדמה, שמתי אותו בשורות להתייבש על מנת לחתוך אותו ולקחת אותו הביתה.

עמרם ילוז: הגיעו 60,70 מ"מ, גמרו את השום הזה, השחירו אותו.

עמרם ילוז: פניתי לקנ"ט, הם אומרים: יש לך ביטוח אבל הביטוח הוא רק כשהשום בתוך האדמה.

עמרם ילוז: אמרתי להם, תכניסו אותי לתוך האדמה, שם בטח לא יהיה לי ביטוח.

עמרם ילוז: למה הוצאת אותו מהאדמה לייבש?

עמרם ילוז: עכשיו אין לך ביטוח.

איתן כבל: ככה זה עובד עם הביטוח.

עמרם ילוז: חבר'ה, יש דברים שצריך להילחם עליהם.

עמרם ילוז: יש דברים שאנחנו צריכים את העזרה של המועצה, של הארגונים ושלך.

עמרם ילוז: תודה.

איתן כבל: תודה עמרם.

איתן כבל: שי שטרן ולאחר מכן רני בר נס.

שי שטרן: עמרם, אני בדיוק במצב שלך.

שי שטרן: אני חקלאי מראש פינה, מגדל פירות ואני בדיוק באותו מצב שלך.

שי שטרן: החקלאות על הפנים, המצב של החקלאים מכל הסיבות האפשריות, מעובדים זרים ועד קיצוץ של 35%, ואני לא אספר פה את כל הצרות איתן.

איתן כבל: מכיר.

שי שטרן: אני רק אדבר על מה שאנחנו מדברים היום, על המועצה.

שי שטרן: עמרם נתן דוגמה – קרן נזקי טבע.

שי שטרן: לדעתי היא חברה טובה.

שי שטרן: אף אחד לא יודע שלמועצה יש דירקטורים שם, שהם אמורים לשמור עליך, שהם אמורים לטפל בפוליסות.

צבי אלון: הם גם ישמרו עליו...

שי שטרן: סליחה, לא הפרעתי לך.

שי שטרן: וקרן נזקי טבע עושים את עבודתם נאמנה אבל את הפוליסות הם עושים בשיתוף פעולה ובלי שיש יועץ מקצועי אחד במועצת הצמחים שנותן את הדעת על זה.

קריאה: יש.

שי שטרן: אין.

שי שטרן: אני הייתי בהנהלת המועצה - -

איתן כבל: די, מספיק.

איתן כבל: אבל הוא אמר, אתה אמרת?

איתן כבל: דרך אגב, שאף אחד לא יתבלבל, הפילטרים שלי הם כלפיך וכלפי כל אחד מהאנשים פה.

איתן כבל: אני יודע בדיוק במה אני עוסק, אל תבלבלו אותי.

איתן כבל: זה שעכשיו הוא אמר, מה זה אומר?

איתן כבל: ברור לי, אני שומע.

דובי אמיתי: הוא הלקוח שלך, צבי.

איתן כבל: צבי אלון, דובי אמיתי, יש פה בית קפה.

איתן כבל: לא מתאים.

איתן כבל: נתתי לך לדבר, לא מתאים.

איתן כבל: יש כאן אנשים נוספים.

איתן כבל: אתם רוצים, אני אסגור את הישיבה, אין לי בעיה.

איתן כבל: ממילא אני רעב.

שי שטרן: אמנם אני חקלאי מראש פינה שמגדל כ-500 דונם מטעים אבל הייתי גם בהנהלת המועצה, צבי אלון, ואני מכיר על בוריו את כל הדברים האלה.

איתן כבל: אל תדבר אל צבי אלון, תדבר אלי.

שי שטרן: סליחה, אני עכשיו אחזור לגופו של עניין איתן, ואני שמח על הדיון.

שי שטרן: אני אדבר במספרים: מציגים אנשי משרד החקלאות 0.8%.

שי שטרן: הבעיה שלנו איך אנחנו גובים את הכסף.

שי שטרן: למה?

שי שטרן: זה בשנה הבאה עמרם ואני ועוד הרבה אחרים משלמים מס הכנסה.

שי שטרן: איך אני משלם מס הכנסה?

שי שטרן: אני משלם מקדמות.

שי שטרן: אין בעיה בחוק.

שי שטרן: תבוא החבורה הזאת, אם יש להם בעיה, וייקחו מקדמות.

שי שטרן: אחרי שנה יתקנו את המקדמות.

שי שטרן: מה ההבדל?

שי שטרן: למה מס הכנסה זה בסדר והם צריכים מראש לעשות את הדברים האלה?

שי שטרן: למה הם צריכים ללכת ולעשות את כל הסיבוב הזה בצורה מאוד ברורה.

שי שטרן: הם לא רוצים פיקוח.

שי שטרן: שולחנות המגדלים לא קיימים עבורם, הם מבטלים אותם בהצעת החוק.

שי שטרן: הם מבטלים גם את הפיקוח הפרלמנטרי.

שי שטרן: איתן ברושי – הלך.

שי שטרן: אין פיקוח פרלמנטרי.

שי שטרן: את ה-0.8 אפשר לסדר.

איתן כבל: יהיה פיקוח.

שי שטרן: וה-0.8, אותו דבר, היתממות.

שי שטרן: אי אפשר לגבות.

שי שטרן: טכנית אפשר לגבות, אני רוצה לחזור למספרים אחרים: אמר פה אבו וילן – תביא לי 300,000,000 שקל.

שי שטרן: אדוני, כנראה שהוא התכוון לזה שהוא גובה מהחקלאים 300,000,000 שקל.

שי שטרן: ככה אני הבנתי, אולי אני טועה.

קריאות: - - -

איתן כבל: יש לך עוד שני משפטים ואתה מדבר אלי.

איתן כבל: אתה לא מנהל שיח עם האנשים.

שי שטרן: עוד שני משפטים: תקציב המועצה, במיוחד בענף הפירות שנפגעים בו כל כך, בין 40% ל-50% מפונה למנהלה בכללי מנהל תקין כאשר יוציאו משם דברים שהם צינור.

שי שטרן: קרן נזקי טבע שגובים ממני, המועצה, זה לא לפעילות שלה.

שי שטרן: היא גובה, מעבירה לקרן נזקי טבע, זה בתקציב.

שי שטרן: כששמים שם 10,000,000 שקל או 20,000,000 שקל זה מעלה את הדבר, מובן הדבר בוועדת הכלכלה.

איתן כבל: ומשפט אחרון.

שי שטרן: המשפט האחרון זה שאנחנו בתור חקלאים היינו רוצים שיהיה לנו ארגון יציג אבל את מועצת הצמחים צריך לפרק אותה מהיום הראשון שהיא התחילה לא לייצג את החקלאים.

שי שטרן: תודה.

איתן כבל: תודה אדוני.

איתן כבל: אני רוצה להקריא את השמות של הדוברים כדי שנסכם את העניין הזה: עכשיו ידבר רני בר נס, חבר הכנסת סידה, מתי שאתה רוצה תגיד לי.

איתן כבל: מתי שתגיד לי אתה תדבר.

איתן כבל: לאחר מכן יפרח הסובל, ירון סולומון, עופר אריאל, שי שטרן ואת מי שכחתי?

איתן כבל: אורן ברנע, איתן אביבי, בני קלמן, אמיר שניידר.

איתן כבל: זהו.

איתן כבל: סגרנו את הבסטה.

איתן כבל: אני מבקש, גובים מס על הדיבורים שלכם אז בקצרה.

איתן כבל: בבקשה.

רני בר נס: קודם כל, אני לא יודע למה אתם חוזרים – לא סוגרים שום שולחנות.

רני בר נס: השולחנות קיימים, ובשביל להבהיר עוד יותר השולחנות זה מגדלים כמוני.

רני בר נס: אני מגדל, חי מגידול מטעים ופירות בלבד.

רני בר נס: ואני אומר לכם שהשולחנות זה כולם או רובם, חוץ מנציגי המדינה, מגדלים כמוני וכמוכם שמשלמים היטלים או לא משלמים היטלים, ואנחנו קובעים כמה יהיה ההיטל ומה נעשה בכסף הזה.

רני בר נס: ואני מבקש מכם, תפסיקו לחזור על זה שסוגרים שולחנות.

רני בר נס: אין דבר כזה, המצאה.

רני בר נס: המועצה זה המקום היחיד של החקלאים להיפגש, להביא בעיות לשולחן, לדון בהן ולפתור אותן וגם מממנים אותם מכיסם.

רני בר נס: קודם כל, אני רוצה לעמרם – אני מתנגד בתוקף שאומרים חקלאים מסכנים.

רני בר נס: החקלאים לא מסכנים.

רני בר נס: יש לנו בעיה זמנית ונתגבר עליה.

רני בר נס: אנחנו רחוק מלהיות מסכנים.

עמרם ילוז: כשהילדים יחזרו.

רני בר נס: עכשיו, אני אומר לכם בפה מלא שהחקלאות הישראלית המודרנית לא היתה במקום המכובד שלה כלפי העולם אם אין את המועצות שבמקום הזה מביאים את כל הבעיות לליבון וקידום.

רני בר נס: אנחנו עושים מחקרים ב-21,000,000 שקל.

רני בר נס: קידום מכירות, טיפוח זנים, הגנת הצומח, ביטוח ואני לא אמשיך הלאה.

רני בר נס: כולם נהנים מזה, גם אלה שלא משלמים היטלים, והלוואי ויגיע היום שאני אצליח להביא לשיטה שאנחנו חוסמים בפניהם את הכל.

רני בר נס: לא היתה לי שום בעיה שלא ישלמו.

רני בר נס: את התכנון, דובי, אני רוצה להזכיר לך ואני כבר ותיק במועצה גם.

רני בר נס: את התכנון ביקשו אנשי המושבות לבטל, לא אף אחד אחר.

רני בר נס: לא הקיבוצים ולא המושבים.

דובי אמיתי: אז יש תכנון או אין תכנון?

איתן כבל: לא נתווכח עכשיו, הוא רק אמר לך.

רני בר נס: לנילי אני רוצה להגיד – את נותנת פה נאומים גדולים מאוד.

רני בר נס: עם אנשי המועצה את בחיים לא ישבת או עם אבו, לשמוע מה זה מועצה ומה עושים שם.

רני בר נס: את ניזונה ממספר אנשים שהביאו לך רעל, אתנו לא ישבת בחיים.

רני בר נס: אני פעיל מאוד במועצה, את בחיים לא דיברת אתי.

רני בר נס: אז מנין - -

איתן כבל: תזמיני אותו נילי.

נילי אבן-חן: - - -

רני בר נס: את לא עונה לי.

איתן כבל: רני.

רני בר נס: עכשיו, אני רוצה להסביר דבר קטן שתראו איך הדבר מתגלגל מהר.

רני בר נס: לא מחכים הרבה זמן.

רני בר נס: הוציאו מספר ענפים מהמועצה ואין להם ביטוח.

רני בר נס: מי שרצה, הלך ועשה לבד ביטוח.

רני בר נס: 20,000 דונם היו מבוטחים במועצה רגיל שלא בביטוח רשות.

רני בר נס: מתוך ה-20,000 האלה רק 2,000 ביטחו את עצמם.

רני בר נס: 18,000 דונם נשארו ללא ביטוח ועכשיו איתן, חקלאים חטפו בומבות כאלה בברד ואין להם ביטוח.

רני בר נס: משקים שאתה לא תאמין - -

יצחק וקנין: צריך לרדת לשטח.

יצחק וקנין: הבעיה שכולם מדברים פה מלמעלה.

יצחק וקנין: אף אחד לא יורד לראות את המציאות העגומה הזאת.

יצחק וקנין: עכשיו, אני רוצה לומר דבר אחד - -

יצחק וקנין: - - - לא ראית בחיים שלך את זה שנמק עם מה שיש לו.

יצחק וקנין: לא ראית את זה.

יצחק וקנין: - - -

שרן השכל: לפני שלושה שבועות הייתי במרחביה, מה אתה מקשקש, לראות את השדה - - - נכון, רק אתה - - -

איתן כבל: רני, אני אתרגש מאוד אם אדוני יסיים.

רני בר נס: אתה יכול להתרגש, משפט אחרון: כל אלה שיושבים פה ומשמיצים את המועצה בסגנון כזה או אחר זה אנשים שחייבים כסף ולא משלמים.

רני בר נס: אם תגיד להם לא לשלם כסף, הם אוהבים מאוד מאוד את המועצה.

איתן כבל: תודה אדוני.

איתן כבל: רני, אני מודה לך מאוד.

איתן כבל: אנחנו נמשיך כך: חבר הכנסת דן סידה, בבקשה.

איתן כבל: לאחר מכן, יפרח סבלדי.

דן סיידה: תודה אדוני.

דן סיידה: אני חבר הכנסת דן סידה, כמו שהיושב ראש ציין.

דן סיידה: אני רואה לפי הבעות הפנים של כמה חברים שאני לא מוכר אז אני אציג את עצמי: אני בן מושב ספסופה, משק חקלאי פעיל, גפנים, כרמים, מטעים.

דן סיידה: אני כרגע בכנסת מזה חודש ממפלגת ש"ס.

יצחק וקנין: הייצוג הכי גדול של החקלאים זה ש"ס.

יצחק וקנין: אתם לא בוחרים בנו, זו הבעיה.

דן סיידה: בזמן המועט שאני פה - -

איתן כבל: כולם בוחרים באלה שדופקים אותם.

איתן כבל: ..

דן סיידה: בזמן המועט שאני פה, שזה חודש נטו, אני מזדהה לחלוטין עם הקו של חברי יצחק וקנין בצורה טבעית וגם של איתן ברושי ושאר החקלאים והדוברים שדיברו פה לפני, שבזמן הזה לא סוגרים כלום.

דן סיידה: אין שום מצב לסגור, הבעיה שלנו היא שיש לנו בעיה עם המשרד, שהוא אמור להיות האבא שלנו, הוא אמור להיות הגוף שמייצג אותנו ואני רואה שיוצא שהוא היריב שלנו ולא הגוף שמייצג אותנו.

דובי אמיתי: אני לא חושב ככה.

דן סיידה: אני אומר את דעתי ואני אחזור עליה עד שהדבר הזה ישתנה.

דובי אמיתי: - - -

דן סיידה: כשאני אחוש שזה משתנה - -

דובי אמיתי: - - - הוא לא הוגן.

דן סיידה: התחושה שלי בזמן הקצר הזה, יכול להיות שאני טועה - -

קריאות: - - -

דובי אמיתי: זה לא נוח לך, נכון?

דובי אמיתי: יש משרד שעשה שינויים.

קריאות: - - -

איתן כבל: די, די.

איתן כבל: חבר'ה, אתם לא מבינים כמה אתם משעממים.

איתן כבל: אין לכם אפילו מושג, זאת בדיחה.

איתן כבל: אף אחד מכם לא הצליח להעלות חיוך על שפתי, אפילו הבדיחה של סבלתי די לא הצחיקה אותי.

איתן כבל: די, חאלס.

איתן כבל: מספיק.

איתן כבל: זה משעמם.

איתן כבל: אתם חוזרים על עצמכם.

איתן כבל: אני מאפשר לכם לדבר, נותן לכולכם אז די.

איתן כבל: בבקשה.

דן סיידה: התחושה שלי מכל המפגשים עם חברי, גם עם מי שלא נמצאים פה ובאגפים אחרים, לול וכל זה, היא שהמשרד נגדנו בכל החזיתות.

דן סיידה: פשוט בכל החזיתות חוץ מחזית מזרחית, שאני יודע ששם יש ישובים מסגנון מסוים שמקבלים מה שמגיע להם.

דן סיידה: אני בעד אבל לא על חשבוננו ועל חשבון מקומות אחרים.

דן סיידה: אני אומר שבתקופה הזאת כולם צריכים להתאחד ולא לעשות שום שינוי, לשמור על הקיים.

דן סיידה: תיקונים תמיד צריכים להיות.

דן סיידה: תקלות, זיופים, דברים שלא מתפקדים מנסים לתקן וננסה לתקן בתקופה שלי אבל לסגור בתקופה שלי, עד שלא תחלוף הרעה הזאת, אני חושב שכדאי שכולנו נמתין.

דן סיידה: כשיהיה זמן ראוי ויהיה לנו משרד עם אנשים שהם אתנו ולא נגדנו, נצטרך לעשות את השינויים האלה.

איתן כבל: תודה.

איתן כבל: יפרח ולאחר מכן ירון.

יפרח סבלדי: כמו שהיושב ראש אמר בפתח דבריו, שמ-87 כבר מתנהל הדיון ואפשר להגיד המלחמה בין העסקנים לבין החקלאים.

יפרח סבלדי: לעסקנים מצטרפים גם כאלה שקרובים לצלחת, כמו שדובי כבר הזכיר.

יפרח סבלדי: זה רק אומר שהשיטה הזאת לא עובדת.

יפרח סבלדי: אם 30 שנה לא מתקיים דיאלוג שמגיעים להסכמה, סימן שהשיטה לא עובדת.

יפרח סבלדי: ולי יש הצעה פשוטה אבל צריך בשביל כך הרבה אומץ ואורך רוח.

יפרח סבלדי: שתי מילים לשנות בחוק: במקום "מועצת הצמחים", "הוועדה החקלאית" זאת אומרת שכל הסמכויות שיש היום במועצה יעברו לוועדות החקלאיות.

יפרח סבלדי: ראשי הוועדות החקלאיות וראשי המו"פים וראשי המועצות יודעים לדבר אחד עם השני באזורים שונים, הם לא צריכים מתווך.

יפרח סבלדי: ואז הם יוכלו לרכז את המאמץ החקלאי, כל אזור לאזור שלו.

יפרח סבלדי: אם צריך לעשות שיתוף פעולה, יהיה שיתוף פעולה.

יפרח סבלדי: לא צריך מתווך ולא צריך שום דבר.

יפרח סבלדי: הם יודעים לעשות את זה לבד, וזה מה שצריך לעשות בדיוק כמו שכחלון עשה עם הסלולרי.

יפרח סבלדי: הוא בסך הכל שינה מילה אחת – מזיכיון לרישיון.

יפרח סבלדי: זה כל מה שהוא עשה והתהפך העולם הסלולרי.

יפרח סבלדי: אותו דבר בחקלאות.

יפרח סבלדי: אחרי 30 שנה הגיע הזמן לעשות את זה.

איתן כבל: תודה יקירי.

איתן כבל: אני מאוד מעריך שגם היית קצר.

איתן כבל: ירון סולומון מהאיחוד החקלאי, בבקשה.

ירון סולומון: כבוד היושב ראש, שאלת האם העיקרון גרוע או הניהול גרוע או - -

איתן כבל: שניהם גם יחד.

ירון סולומון: אז אני טוען שהעיקרון גרוע.

ירון סולומון: לגבי ענף הפירות במועצה, זו הדרך והעיקרון שגובים את ההיטלים.

ירון סולומון: יש לנו דוגמאות של ענפים אחרים שהגביה נעשית לפי השיווק בפועל, ויפה שעה אחת קודם לעשות את השינוי הזה או לתת מה שנקרא את האפשרות שיבחרו, ואז למעשה לדעתי זה ייפתר.

ירון סולומון: לגבי הנושא של יוקר המחיה – יש פה איזה מישהו שטען שכתוצאה מהתשלום הגבוה מאוד של ההיטלים, זה מעלה את יוקר המחיה.

ירון סולומון: אז אני עשיתי איזה חשבון קטן שחקלאי שמשלם 50 שקל לדונם על איזה שהוא ענף, על איזה שהוא גידול, אם הוא מגיע לארבעה טון לדונם אז הוא משלם בסך הכל 1.2 אגורות.

ירון סולומון: ואם הוא מגיע לשלושה טון, הוא משלם 1.6 אגורות.

ירון סולומון: אני שואל האם זה מה שגורם לעליה של יוקר המחיה?

ירון סולומון: הדבר האחרון – אני בא ואומר שאם לא היתה מועצה, היה צריך להמציא אותה.

איתן כבל: תודה אדוני.

איתן כבל: תודה גם על זה שהיית ממוקד וקצר.

איתן כבל: חבר הכנסת אזברגה, בבקשה.

איתן כבל: לאחר מכן עופר אריאל.

ג'מעה אזברגה: אדוני היושב ראש, תודה רבה.

ג'מעה אזברגה: אולי אני לא אתרום הרבה לדיון אבל זה דבר יפה, שמעתי במשך שעה את ההתארגנות של המועצה וזה דבר יפה ומכובד.

ג'מעה אזברגה: חברי וקנין, ברושי ודן סידה, כולם חקלאים ואני גם חקלאי אבל בצד אחר, חקלאי שלא מאורגן.

ג'מעה אזברגה: אני מגדל שלחין וזיתים בסך הכל, לא יותר, וחבל שזה לא קיים.

ג'מעה אזברגה: ואני אומר שאולי נסת

ג'מעה אזברגה: כל מזווית אחרת של הדיון וזה מכובד ויפה: האם במועצות האלה, אם זה מועצת הלול, מועצת הפטם, מועצת לא יודע מה, האם יש ערבים?

ג'מעה אזברגה: האם יש חקלאים ערבים מהמגזר הבדואי?

ג'מעה אזברגה: אנחנו עוברים שינוי דרסטי גם בצורת החיים ולפעמים השינוי הזה, בצורת המגורים אפילו.

ג'מעה אזברגה: גם בצורת החשיבה.

ג'מעה אזברגה: האם השינוי הזה משלב וחבל, אולי - -

איתן כבל: איך זה מועצת הזית?

איתן כבל: סליחה שאני שואל.

צוק בר: הנציג שלהם מהמגזר בדירקטוריון של מועצת הצמחים.

ג'מעה אזברגה: זה בצפון.

ג'מעה אזברגה: בדרום יש?

ג'מעה אזברגה: אני שואל אם לזיתים - -

צוק בר: לזיתים יש נציג אחד.

ג'מעה אזברגה: האם יש אחד במועצה של... זו שאלה חשובה.

ג'מעה אזברגה: ואני אגיד לך שגם יש לנו חקלאים שמתעסקים בחקלאות אמנם, בלי מים, בלי סבסוד - -

קריאה: הנה, אתם יכולים - - -

צבי אלון: הם אצלנו.

ג'מעה אזברגה: יש מקום להכניס ולשלב את האוכלוסייה הערבית בדרום, במיוחד בדרום - -

צוק בר: בוודאי.

ג'מעה אזברגה: זו גם שאלה - -

צוק בר: כל מי שמגדל הוא במועצה.

צוק בר: ברור, ולפי השטח והשיווק.

צוק בר: זה אחד לאחד.

צוק בר: מי שיש לו שטח יכול לבחור במועצה.

ג'מעה אזברגה: המועצה מתעסקת בשלחין?

צבי אלון: כן, כן.

צבי אלון: ירקות לתעשייה.

ג'מעה אזברגה: תפוחי אדמה זה בעיקר הקיבוצים.

צבי אלון: אני אשמח להיפגש אתך ולהציג לך את הדברים באופן מפורט.

ג'מעה אזברגה: אני גם אשמח.

ג'מעה אזברגה: תודה.

איתן כבל: תודה חבר הכנסת אזברגה.

איתן כבל: עופר אריאל, בבקשה.

עופר אריאל: שלום.

עופר אריאל: אני עופר אריאל מקיבוץ בית העמק, יושב ראש שולחן הבננות במועצת הצמחים.

עופר אריאל: אני רוצה לתת כמה מילים על ענף שאני חושב שייתן אולי קצת פרספקטיבה שונה לכמה מהאנשים ששמעתי פה: לענף הבננות יש בערך 30,000 דונם במדינת ישראל, הכל בשוק מקומי.

עופר אריאל: כ-180,000 טון, לדעתי הפרי עם היבול הכי גבוה, והכל בשיווק של שוק מקומי, הגדה ועזה.

עופר אריאל: אנחנו מתפרנסים בכבוד.

עופר אריאל: אני אומר את זה כמה שנים טובות, מתפרנסים בכבוד - -

איתן כבל: אבל משהו קרה לבננות בזמן האחרון, הן פחות טעימות.

עופר אריאל: רגע, אני אגיע גם לזה.

עופר אריאל: עד 2007 היתה גביה לפי משקל.

עופר אריאל: היבול הרשום היה משהו כמו שלושה טון לדונם.

עופר אריאל: הסיטונאים בחרו כמה לשלם מתוך מה שהם מקבלים.

עופר אריאל: מ-2007, שהיתה גביה לפי דונם, יש 100% תשלום.

עופר אריאל: 100% מהחקלאים, אני חושב שזה גם אומר שהם מרוצים.

עופר אריאל: אולי לא כולם אבל אם יש 100% תשלום, אין חקלאי שלא משלם, אז אני מניח שרובם ככולם מרוצים מהמערכת.

עופר אריאל: אנחנו מכירים פחות או יותר את כולם, יש בשוק השיתופי 30 מגדלים, בשוק המשפחתי 200 מגדלים ובסך הכל לכולם יש קול ולכולם יש נציגות בשולחן.

עופר אריאל: בפועל, נפל עלינו בשנתיים האחרונות, מי ששמע, מחלת פנמה.

עופר אריאל: איום קשה.

עופר אריאל: ישבנו יחד עם המועצה, עם המדען הראשי, והגענו למערכת ייצוגית של שישה מיליון שקל בשלוש שנים, שני מיליון שקל בשנה – מיליון על חשבון החקלאים ומיליון על חשבון המדינה - -

קריאה: כל שנה.

יצחק וקנין: כמה המועצה נותנת?

עופר אריאל: המועצה לא נותנת כלום.

עופר אריאל: המגדלים משלמים.

עופר אריאל: אני אומר שוב - -

קריאות: הוא אומר לא והם כן.

עופר אריאל: כל ההחלטות הן דרך השולחן, גם - -

רני בר נס: כל הכסף של המועצה זה מגדלים - -

שאול פלס: - - -

דובי אמיתי: שאול, אחת הבעיות המרכזיות זה אתה.

דובי אמיתי: עדיף שתשתוק.

דובי אמיתי: אין לך פה שום "סיי".

דובי אמיתי: כן.

איתן כבל: דובי די.

מאיר יפרח: דובי זה הטרור החקלאי

איתן כבל: די, לא יפה.

איתן כבל: תחזור בך, אני לא מקבל את זה.

איתן כבל: אני לא מקבל את זה.

איתן כבל: יש גבול.

דובי אמיתי: אם אתה לא מוציא אותו על אמירה כזאת אז אני יוצא.

קריאות: תצא.

איתן כבל: דובי שב.

איתן כבל: שמעת?

איתן כבל: אני הערתי לו.

איתן כבל: שב דובי, תודה.

איתן כבל: מאיר, אני אומר לך שזאת פעם אחרונה.

איתן כבל: אני אוציא אותך ולא אאפשר לך יותר להיכנס כל עוד אני יושב ראש ועדת כלכלה.

איתן כבל: זאת אזהרה אחרונה באמת כי עברת את הגבול.

איתן כבל: ואני אומר את זה לכם ודובי, אם אתה תגיד עוד מילה אני לא ארשה לך להיכנס לדיון הבא.

איתן כבל: די, עברתם את הגבול, חאלס.

איתן כבל: אתה יודע מה הבעיה?

איתן כבל: שאתם עכשיו רבים על זה ולמה אני לא מתערב?

איתן כבל: אתם עוד כמה זמן יכולים להיות גם חברים כי יש לכם אינטרס משותף אחר.

איתן כבל: מה, אני לא מכיר את זה?

איתן כבל: אל תבלבלו לי את המוח.

איתן כבל: תהיו רגועים, אני יודע על מה כולם רבים אז די.

איתן כבל: בבקשה.

איתן כבל: בינתיים הוא מדבר פה, תובנות הוא נתן לי מספיק אז אל תפריעו לי.

עופר אריאל: בנושא מחלת פנמה - אנחנו גם הגדרנו שאנחנו דורשים להיות חלק ממי שיגדיר את ניהול המחקר, ושנבחר דרך אגב כמו"פ צפון, ובעצם יחד עם המועצה ישבנו וגם עשינו הסכם תמלוגים שבעזרת השם, אם הראש היהודי ימצא לנו פתרונות אז גם יהיו לנו פתרונות לכל העולם וגם שולחן הבננות ייהנה מתמלוגים עם הסכם שהמגדלים מאוד מרוצים ממנו.

עופר אריאל: בסך הכל, גם המערכת של קרן נזקי טבע נמדדת כל שנה מחדש.

עופר אריאל: באים שמולי תורג'מן המנכ"ל ולפני כן דודיק, היינו באים ויושבים ועושים את המשא ומתן איך משנים את הפוליסה לכל המגדלים.

עופר אריאל: אני חושב שיש הרבה מאוד דברים במועצה שיש לי ביקורת עליהם אבל אני חושב שאחד הדברים שאסור לעשות זה פשוט לבטל אותה.

עופר אריאל: אני חושב שיש הרבה דברים שאפשר לשנות וצריך לשנות, ואני מסכים פה עם חלק גדול מאוד מהביקורת אבל אני חושב שזה כלי מצוין למגדלים ואסור לוותר עליו.

איתן כבל: תודה.

איתן כבל: באמת תודה לך עופר על הדברים שלך.

איתן כבל: שי שטרן, בבקשה.

שי שטרן: אני מקיבוץ עין הנציב.

שי שטרן: לפני קרוב ל-40 שנה יצאת עם "פרגוסון 145" למטע התמרים ומאז אני פחות או יותר בענף התמרים.

שי שטרן: הרבה שנים בשולחן, הייתי גם יו"ר השולחן כמה שנים, עד לא מזמן.

שי שטרן: אני בכלל לא רוצה לחשוב, ולא בגלל שהייתי יושב ראש.

שי שטרן: אני לא רוצה בכלל לחשוב מה היה קורה אם לא היה לנו שולחן מגדלים.

שי שטרן: אני הייתי עד לא מזמן גם יו"ר שולחן התמר.

שי שטרן: אני לא רוצה בכלל לחשוב מה היה קורה אם לא היה לנו שולחן.

שי שטרן: יש לנו אתגרים אדירים להתמודד אתם, אם זה חדקונית הדקל האדומה - -

איתן כבל: היא הרגה לנו את הדקל בבית.

שי שטרן: כן.

שי שטרן: אם זה הגידול בכמויות התמרים.

שי שטרן: ענף התמרים הוא אולי הענף הכי צומח במדינה.

שי שטרן: כל שנה בין עוד 15% יבול.

שי שטרן: מישהו צריך לפתח שווקים לעשות את זה, זה רק השולחן עושה.

שי שטרן: רק השולחן עושה מחקרים.

שי שטרן: אני חייב להגיד, חברים, שהשולחן, מי שקובע בו זה המגדלים.

שי שטרן: אתם מדברים על פקידים, מי שקובע זה המגדלים.

שי שטרן: זה רק חקלאים, זה רק נציגי האזורים, זה רק מרכזי וועדות חקלאיות.

שי שטרן: אני לא זוכר שהפריעו לנו.

שי שטרן: תמיד נתנו לנו גיבוי, תמיד הלכו אתנו.

שי שטרן: אנחנו, ההיטל שלנו לפי דונם.

שי שטרן: ההיטל, לשמחתי הוא גבוה מאוד, קרוב ל-80%,90%.

איתן כבל: העניין ברור.

שי שטרן: חברים, מי שלא משלם 80 שקל לדונם, זה לא בגלל שאין לו, זה פשוט כי הוא לא רוצה להשתתף והוא מנסה להמציא משהו חדש.

שי שטרן: אל לנו לוותר על המועצה ועל השולחנות.

שי שטרן: זה הכלי היחיד היום ש - - - לחקלאי.

איתן כבל: תודה.

איתן כבל: אורן ברנע, בבקשה.

איתן כבל: לאחר מכן איל בלום, איתן, בני ואמיר וסגרנו.

איתן כבל: חבר'ה, אתם כבר קצת מתישים אותי עם החזרות.

איתן כבל: בבקשה.

איתן כבל: תשתדלו להיות קצת יותר יצירתיים.

אורן ברנע: אני מארגון מגדלי הירקות.

אורן ברנע: אני מקיבוץ סעד.

אורן ברנע: הבוקר היה לנו מופע זיקוקים, היה בהחלט מרהיב וגם נגמר בשלום.

אורן ברנע: בכלל, אנחנו עוברים תקופה לא קלה באזור הזה, אזור שיש בו הרבה תפוחי אדמה וגזר.

אורן ברנע: זה שני ענפים שמנוהלים בצורה פנטסטית על ידי המועצה.

אורן ברנע: אנחנו יושבים בשולחנות נציגי המגדלים ולמעשה, ההתנהלות היא דרכנו.

אורן ברנע: אנחנו בוחרים מה יהיה המו"פ.

אורן ברנע: בניגוד למה שנאמר פה, יש לנו תכנון.

אורן ברנע: אנחנו עוסקים בתכנון, חושבים הרבה על התכנון.

אורן ברנע: כשיש בעיות ברוסיה, דרך השולחנות אנחנו מנהלים את זה.

אורן ברנע: אנחנו גם עוסקים בנושאי ביטוח, יושבים עם קנ"ט, נציגי המגדלים יושבים.

אורן ברנע: השנה ישבנו והעלינו 15 סעיפים שביקשנו לשנות ולשפר את מהלך הביטוח.

אורן ברנע: קנ"ט גם קשובה לזה והדברים מנוהלים בצורה פשוט יפה וטובה, ובשם האזור הזה, אני מבקש שלא יגעו בדבר הזה שהוא בהחלט אחד הדברים שמגנים עלינו ונותן לנו להתנהל נכון.

איתן כבל: תודה אורן.

אורן ברנע: אני רוצה להוסיף משהו למה שאמר רני – הוא דיבר על המגדלים שנפגעו מהברד.

אורן ברנע: הבוקר התקשרתי לקנ"ט וכאמור, המגדלים האלה לא ביטחו אבל ביקשתי שינסו לבצע הערכה מה בכל זאת הנזק שהיה לאותם אלה שלא ביטחו ולא יקבלו.

אורן ברנע: אז כאמור זה לא בוטח, לא קראו לשמאים אבל הם עשו איזה שהוא חישוב פנימי והם הגיעו ל-3,5000,000 שקל הערכה.

אורן ברנע: תראו, עשינו ניסוי על קבוצת מגדלים.

אורן ברנע: הניסוי הזה היה מאוד יקר, עלה להם 3,5000,000 שקל ואין לנו כרגע איך לעזור להם.

אורן ברנע: אנחנו, בניסוי הקצר הזה שעשינו פגענו בהם קשות.

אורן ברנע: נדלקה לנו צ'קלקה מה לא לעשות בהמשך.

איתן כבל: אוקי, תודה.

יצחק וקנין: אני חייב להוסיף משהו על מה שמדברים פה.

יצחק וקנין: תראו, אני חוויתי את זה, אני, לא מישהו אחר.

יצחק וקנין: אתם יודעים, אני בענף ההטלה.

יצחק וקנין: מטע האבוקדו שלי דרך אגב, כתשובה אליך, דובי, לא עקרתי אותו אלא לקחו לי אותו לאזור תעשייה שלומי, הפקיעו לי את האדמה, נגמר.

יצחק וקנין: אין לי יותר אבוקדו, הלך.

יצחק וקנין: מה אני יכול לעשות?

יצחק וקנין: זה לא תלוי בי.

יצחק וקנין: אבל לי יש ענף הטלה פעיל, ולפני שנתיים, סיפרתי את זה פה, גילו את ה"ניו קאסל".

יצחק וקנין: תראו, אני כחבר כנסת יכולתי לעשות מה שכל החקלאים עושים.

יצחק וקנין: יושב בשקט, לא מדווח לאף אחד.

יצחק וקנין: לקחתי את העופות לבדיקה במעבדה, והכל בדוק.

יצחק וקנין: אפשר לבדוק את הדברים אחד לאחד, מצאו את ה"ניו קאסל".

יצחק וקנין: מה עושים במקרה כזה?

יצחק וקנין: מחסלים את הלהקה, משמידים להקה.

יצחק וקנין: וזה להקה חדשה, העלות שלי קרוב ל-100,000 שקל, אתה מקבל פיצוי 60,000 שקל, אתה מתחיל ב-40,000 שקל וזה לא אחד.

יצחק וקנין: תחשבו, אני לא הייתי בודד במקרה הזה.

יצחק וקנין: אם לא היה לי ביטוח דרך המועצה ודרך כל הפעילות הזאת, מה היה קורה אתי?

יצחק וקנין: איפה אני נמצא?

יצחק וקנין: רבותי, אין אף אחד שיסתכל עלי.

יצחק וקנין: אני אבוא למשרד החקלאות, עם מי אני אדבר?

יצחק וקנין: לא חלילה וחס אני תוקף אותם, אני לא תוקף.

יצחק וקנין: המערכת הבירוקרטית, הממשלה היא בירוקרטיה אחת גדולה.

יצחק וקנין: המערכת השנייה היא יותר - -

איתן כבל: יצחק וקנין חברי, אני חייב לסיים.

יצחק וקנין: בלי המועצות אי אפשר לעשות שום דבר רבותי.

איתן כבל: תודה.

איתן כבל: איתן בבקשה.

איתן כבל: סליחה, קודם כל אייל.

אייל בלום: אני ראש המועצה האזורית ערבה תיכונה.

אייל בלום: כמו שכולם יודעים, רוב הכלכלה בערבה התיכונה היא חקלאות, הרבה חקלאים.

אייל בלום: צריך לשים לב פה לדבר חשוב, שהחקלאים הגדולים רוצים לפרק ולחקלאים הקטנים יותר, המועצה חשובה להם.

אייל בלום: אנחנו אלופים בלפרק את הגופים הקיימים ואז לשאול למה אף אחד לא עוזר לנו.

אייל בלום: המועצה מאוד חשובה.

אייל בלום: אני אתן דוגמה קטנה: היה את כל הבלגן של השיטפונות והרוחות בערבה התיכונה עם האירוע המצער בנחל צפית.

אייל בלום: נפלו לנו 500 דונם של חקלאים שעפו בסופה.

אייל בלום: היחידים והראשונים שהגיעו לערבה זה הסוקרים של מועצת הצמחים.

אייל בלום: הראשונים שאתם הלכנו למשרד החקלאות זה מועצת הצמחים, והיחידים שיבואו ויעזרו לחקלאים בסופו של דבר זה מועצת הצמחים.

אייל בלום: הגוף הזה חשוב.

אייל בלום: הוא חשוב בעיקר למשקים המשפחתיים, למשקים הקטנים יותר ואנחנו ברמה האזורית עובדים בשיתוף פעולה מצוין.

אייל בלום: חשוב לנו לשמור על הגוף הזה.

אייל בלום: יש לנו קשר מצוין.

אייל בלום: בסוף צביקה וצוק בר, מולם אנחנו עובדים עם משרד החקלאות בעניינים האלה, ויש את מועצת הצמחים שמולם אנחנו עובדים.

אייל בלום: שיתוף הפעולה מלא.

אייל בלום: אני לא מבין למה לבוא ולרצות להרוס את הדבר הזה.

איתן כבל: תודה אייל.

איתן כבל: אתה ראש מועצה ובכל זאת באת להגיד את הדברים, יש לזה חשיבות.

איתן כבל: איתן אביבי ולאחריו בני קלמן.

איתן כבל: בבקשה איתן.

איתן אביבי: אני מקיבוץ עין חרוד איחוד.

איתן אביבי: אני רוצה להבהיר - יש לי הרבה דברים מה להגיד אבל רובם נאמרו וחבל סתם לחזור על הדברים וזה יהיה קצר.

איתן אביבי: בעין חרוד הקמנו, בתהליכים של הקמה של ענף שום מאוד גדול כאשר השום עד עכשיו התבסס על ידיים עובדות.

איתן אביבי: אנחנו ממכנים עם הרבה הוצאות את כל הענף הזה וגם אצלנו כמו אצל עמרם, ירדו גשמים שלא בעתם במהלך אפריל-מאי, והנזק הוא גדול, גדול מאוד.

איתן אביבי: סדר גודל של 30% מ-500 דונם שגידלנו.

איתן אביבי: אנחנו כמובן הזמנו את אנשי קנ"ט, והבהירו לנו שהאירוע הזה לא כלול בפוליסה.

איתן אביבי: מה לעשות?

איתן אביבי: זה אירוע שבאמת קורה אחת לכמה שנים ולא חשבו על זה.

איתן אביבי: ישר הרמנו טלפון - -

איתן כבל: זה בדיוק יפה בחברות ביטוח, הן לא חושבות על הדברים האלה.

איתן כבל: אתה מכיר את זה לא רק מהפוליסות של החקלאות.

איתן אביבי: - - הרמנו טלפון למועצת הצמחים וכבר למחרת הגיעו אלינו נציגים של מועצת הצמחים והם הביאו אתם את משרד החקלאות ואת אנשי הארגון, וכמובן הם ישר נכנסו לעבוד לטובת העניין.

איתן אביבי: נכון, אנחנו גם שילמנו פוליסה של קרן נזקי טבע וגם של אסונות טבע ונפלנו בין הכיסאות.

איתן אביבי: אני חושב שאם לא היתה מועצת הצמחים, מי היה עוזר לנו ומי היה דואג לנו?

איתן כבל: תודה איתן.

איתן כבל: בני בבקשה.

איתן כבל: תגיד, יש בעין חרוד איחוד מנין?

איתן אביבי: בעין חרוד איחוד ובעין חרוד מאוחד ביחד יש מנין בשבת.

איתן כבל: אני שוקל להצטרף אם כך.

איתן אביבי: בשמחה.

איתן אביבי: יש פעם בשבוע שיעור פרשת השבוע ופעם בשבוע שיעור גמרא.

איתן כבל: יפה מאוד.

איתן כבל: כל הכבוד.

איתן כבל: בני קלמן, בבקשה.

בני קלמן: צהרים טובים לכולם.

בני קלמן: לא אגזול הרבה מזמנכם.

בני קלמן: אני אדבר קצת עובדות אבל לא הרבה כסף.

בני קלמן: אני חבר קיבוץ ברעם, בעברי 20 שנה בגידול מטעים ושיווק התוצרת שלנו.

בני קלמן: כיום עובד בחברה לחקלאות בגליל העליון, מרכז את הוועדה של הנוטעים, שכל שנה אני נדרש למצוא נציגים לשולחנות הגידול במועצה.

בני קלמן: אני חבר בארגון מגדלי הפירות, חבר בשולחנות המגדלים וחבל לי מאוד שפה שמעתי כל מיני דברים שנאמרו על ידי אנשים שלא בקיאים ואומרים עובדות לא נכונות.

בני קלמן: את כל הדברים האלה אני עושה בהתנדבות, אף אחד לא משלם לי כסף.

בני קלמן: בצפון אני עוסק במיזם להדברת זבוב הים התיכון, בהדברה משולבת ויש פה ידידים מהצפון, גם דובי וגם יעקב בלום, שדי נהנים מהעניין הזה שהוא בסופו של יום בתוך התוחלת של מועצת הצמחים.

בני קלמן: הייתי עד לפירוק מועצת הפירות, שבעבר מגדלים שהיו משלמים דרך תעודות המשלוח, מי ששיווק דרך תעודות משלוח.

בני קלמן: מי שלא שיווק דרך תעודות משלוח לא שילם, ולא ידעו כמה קופון גוזר הסיטונאי כשאני הייתי יושב אתו לסגור את המחירים.

בני קלמן: החקלאים ששילמו שם לא ידעו כמה הם משלמים.

בני קלמן: היום כשנדרשים לשלם אז הם יודעים איזה כואב, ופה פירט, מי שישבתי במקומו, פירט כמה זה יוצא - -

איתן כבל: אוקי.

בני קלמן: אני חושב שבזה שיפרקו את כל הדברים האלה, מי שיינזק מזה הם החקלאים עצמם.

בני קלמן: ודבר אחרון, מה שמשרד החקלאות כן עושה זה לדאוג לעשות הפרד ומשול בין החקלאים.

בני קלמן: אסור לנו ליפול במלכודת הזאת.

איתן כבל: תודה רבה.

איתן כבל: צביקה אתם עושים משהו?

רני בר נס: איתן, מילה אחת: יושבים פה אנשי משרד החקלאות ואנחנו תוקפים את המשרד, זו לא המטרה.

רני בר נס: האנשים האלה עובדים אתנו 24 שעות ביממה - -

איתן כבל: עזוב, אני במקרה מכיר את צביקה, אתה לא יודע כמה נזק הוא גורם.

איתן כבל: ..

איתן כבל: שהפרוטוקול לא יטעה, צביקה הוא חבר, וגם צוק בר וגם צביקה הם באמת מהיותר טובים שיש במשרד באמת.

איתן כבל: אינני אומר זאת בלשון מליצה.

איתן כבל: מר שניידר, בבקשה.

בני קלמן: אבל היבוא של התפוחים מסין לא בא מצביקה, הוא בא מהמנכ"ל והסמנכ"ל שלו.

איתן כבל: תודה.

איתן כבל: תצביעו כמו שאתם צריכים להצביע, הכל ישתנה.

איתן כבל: תאמין לי, נמנע את זה.

איתן כבל: שניידר בבקשה.

אמיר שניידר: אני מהתאחדות האיכרים.

אמיר שניידר: אני רק רוצה להגיד שלכולם פה אכפת מנושא החקלאות ואני חושב שאנחנו באותו צד.

אמיר שניידר: אני בתור יועץ משפטי, אני לא ארחיב על הדברים האחרים שנאמרו.

אמיר שניידר: פשוט אני לא מצליח להבין – המטרה שלנו בהסתייגות היתה להגן.

אמיר שניידר: כמו שמישהו בא להתייעץ אתי על חוזה משפטי, אני בודק איך אני מגן על הזכויות שלו.

אמיר שניידר: גם פה פשוט נראה לי שאנחנו, כדי להגן כמה שיותר על זכויות המגדלים החוקיות, צריכים להשאיר את הנוסח המקורי שמדבר על להשמיע את עמדה של ועדת המשנה והוועדה הענפית.

אמיר שניידר: העובדה שלא היו קיימות ועדות משנה בכל השנים האלה, אני רואה את זה דווקא ככישלון כי בסופו של יום, שולחנות וולונטריים ככל שהם יהיו טובים ובאמת עושים עבודה טובה, כאשר הם לא מוגדרים כוועדות משנה, כלל הסמכויות שמוקנות להם - -

איתן כבל: אנחנו נדון בזה כשנגיע לנוסח.

אמיר שניידר: ולנוסח הזה ספציפי, אני ישבתי על זה עם אורי וגם שלחתי מכתב אליך מטעם ההתאחדות לפני הרבה חודשים על הנושא הזה כי זה אך ורק כדי לחזק את זכויות המגדלים בתוך המועצה.

אמיר שניידר: דבר אחד אחרון: תיקון לחוק זה דבר שלפחות בשלוש השנים האחרונות לא נתקלתי שהביאו תיקון לחוק הזה.

אמיר שניידר: ניסינו להביא.

אמיר שניידר: אם כבר מביאים תיקון לחוק, בואו נביא תיקון מלא שמטפל בכשלים אחרים כמו ניגוד האינטרסים המובנה עם הקמעונאים והסיטונאים - -

איתן כבל: את זה צריך לבקש מהמשרד ולא ממני.

אמיר שניידר: אז אני מבקש גם במעמד זה מהמשרד.

אמיר שניידר: אני חושב שהיה ראוי עד שמביאים תיקון, להביא תיקון מלא.

איתן כבל: תודה אמיר.

איתן כבל: נילי בבקשה, תתקפי חזרה את רני.

נילי אבן-חן: אני לא אתקוף, אני רוצה שזה פשוט יהיה - -

איתן כבל: רק שהוא לא יצטרך לבקש זכות דיבור חזרה.

נילי אבן-חן: אני לא תוקפת באופן אישי וזו הסיבה שביקשתי זכות תגובה.

נילי אבן-חן: שני דברים: 1.

נילי אבן-חן: אין ארגון שביקש, לא קיים ארגון שביקש לדבר אתנו ולא נענינו.

נילי אבן-חן: עובדה היא שמועצת הדבש שביקשה להיפגש, נפגשנו והקדשנו את כל הזמן שהם רצו וישבנו אתם.

נילי אבן-חן: אז זה לעניין הפגישה.

נילי אבן-חן: לא התקבלה בקשה לפגישה כזאת ממועצת הצמחים.

נילי אבן-חן: לגבי מידע - כל ה-15 עמודים במכתב מבוססים על דוחות, על חומר מקצועי ועל בקשות חופש מידע שהוגשו למועצת הצמחים.

נילי אבן-חן: ועל כן, כל החומר, אם יש טענה לגבי מקצועיות החומר, היא נובעת מתשובות שקיבלנו ממועצת הצמחים.

איתן כבל: תודה נילי.

איתן כבל: לא, אנחנו נקיים דיון נוסף, אני רוצה ללכת לאכול.

איתן כבל: הרגתם אותי, מתשע וחצי לא קמתי.

נילי אבן-חן: וככל שיש נתון לא מדויק, אני אשמח לשמוע עליו.

איתן כבל: תודה.

איתן כבל: צביקה, אתן לך לנעול את הדיון.

איתן כבל: אני רק רוצה לומר לכם תודה, ומה שחשוב לי - חברים, דברים נאמרו בצורה מאוד ברור.

איתן כבל: בדיון הבא, צוק בר, מה שאני מבקש זה ככה: בדיון הבא אין הרצאות, אין נאומים, זה נגמר.

איתן כבל: נתתי לכם את ההזדמנות שכל אחד יבוא הביתה ויגיד לאשתו: וואלה, ראית איך אמרתי לו?

איתן כבל: בסדר, אמרתם,.

איתן כבל: אמרנו, אנחנו עכשיו מקריאים סעיפים ומתייחסים לסעיפים עצמם.

איתן כבל: זה מה יהיה.

איתן כבל: תודה רבה לכם.

איתן כבל: הישיבה נעולה.

איתן כבל: נעמתם לי מאוד.